Zmluva na dodávku HR systému

**č. C-NBS1-000-106-914**

*podľa § 536 až 565 zákona č. 513/1991 Zb. Obchodný zákonník v znení neskorších predpisov*

*a podľa § 269 ods. 2 Obchodného zákonníka*

(ďalej len „Zmluva“)

###### **Zmluvné strany**

**Objednávateľ:**

Názov**:** Národná banka Slovenska

Sídlo: Imricha Karvaša 1, 813 25 Bratislava

Zastúpený: <vyplní verejný obstarávateľ>

IČO: 30844789

DIČ: 2020815654

IČ DPH: SK2020815654

Bankové spojenie: Národná banka Slovenska

Č. účtu v tvare IBAN: SK07 0720 0000 0000 0000 1919-platí pre domáceho zhotoviteľa

SK60 0720 0000 0000 0000 2129-platí pre zahraničného zhotoviteľa

(ďalej len „NBS“ alebo „objednávateľ“)

a

**Zhotoviteľ:**

Obchodné meno: <vyplní uchádzač>

Sídlo: <vyplní uchádzač>

Zastúpený: <vyplní uchádzač>

BIC (SWIFT): <vyplní zahraničný uchádzač>

IČO: <vyplní uchádzač>

IČ DPH: <vyplní uchádzač>

DIČ: <vyplní uchádzač>

Bankové spojenie: <vyplní uchádzač>

Číslo účtu v tvare IBAN: <vyplní uchádzač>

Zapísaný: <vyplní uchádzač>

(ďalej len „zhotoviteľ“)

(objednávateľ a zhotoviteľ spolu aj ako „Zmluvné strany“).

###### **PREAMBULA**

1. Objednávateľ ako verejný obstarávateľ vyhlásil oznámením <vyplní uchádzač> , zverejneným vo Vestníku verejného obstarávania <vyplní uchádzač> dňa <vyplní uchádzač>, nadlimitnú zákazku podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom „*Implementácia nového systému riadenia ľudských zdrojov v NBS*“.
2. Na základe vyhodnotenia ponúk bola ponuka zhotoviteľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku zhotoviteľa sa Zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto Zmluvu.
3. Objednávateľ v rámci predmetu zákazky vymedzil požiadavky na vecnú a technickú špecifikáciu predmetu plnenia tejto Zmluvy a rozsah a úroveň plnenia predmet Zmluvy, ktoré tvoria Prílohu 1 tejto Zmluvy.
4. Súčasne s touto Zmluvou objednávateľ a zhotoviteľ uzatvárajú aj Servisnú zmluvu č. C-NBS1-000-107-207, ktorou je zabezpečovaná prevádzka, údržba a rozvoj dodaného informačného systému.
5. Verejný obstarávateľ predpokladá, že dodaný informačný systém, ktorý mu ako dielo bude dodané na základe tejto Zmluvy sa skladá z väčšej časti z už hotového riešenia, vytvorených modulov, ktoré sú odskúšané a dodávané na trhu ako produkt, pričom zároveň verejný obstarávateľ ako objednávateľ vytvára časové predpoklady na prípadné vytvorenie častí diela tak, aby zhotoviteľ mohol v rámci plnenia zmluvy dodať dielo ako funkčný celok, ktorý sa skladá z viacerých modulov, ktoré spĺňa všetky požiadavky na dielo upravené v Zmluve.

###### **Článok I**

**ÚČEL ZMLUVY A PREDMET ZMLUVY**

1. Účelom Zmluvy je zabezpečiť pre objednávateľa nový funkčný informačný systém riadenia ľudských zdrojov (ďalej ako „IS HR“ alebo „informačný systém“), prostredníctvom ktorého NBS ako objednávateľ získa komplexný IS HR, ktorý je na modernej platforme, ktorý je flexibilnejší, používateľsky prívetivý, automatizovaný a nahradí starý, obsolentný informačný systém riadenia ľudských zdrojov, ktorý nespĺňa nové požiadavky na funkčnosť a nie je plne automatizovaný. Súčasný informačný systém riadenia ľudských zdrojov je objednávateľom dlhodobo používaný, pričom nespĺňa nové požiadavky kladené na IS HR jednak z pohľadu jeho používateľov a zároveň aj z pohľadu IT architektúry. Potreba nového HR systému vyplynula tiež z narastajúcej chybovosti súčasného informačného systému riadenia ľudských zdrojov a zároveň sa predpokladá postupné ukončenie podpory súčasného informačného systému riadenia ľudských zdrojov fungujúceho na stávajúcej technológii. Objednávateľ očakáva dodaním IS HR zefektívnenie a skvalitnenie činností v oblasti riadenia ľudských zdrojov, najmä pri mzdovej agende, zároveň očakáva zníženie prácnosti v rámci agendy riadenia ľudských zdrojov a zvýšenie spoľahlivosti resp. zníženie chybovosti na to používaného informačného systému.
2. Zhotoviteľ sa zaväzuje objednávateľovi:
   1. **vykonať, zhotoviť, vytvoriť a dodať IS HR**,
      1. **dodať licencie** k dodávanému IS HR,
      2. IS HR sa skladá z týchto častí, modulov:
3. Nábor a výber zamestnancov
4. Systemizácia pracovných miest a organizačná štruktúra
5. Personálna agenda
6. Mzdová agenda
7. Odmeňovanie
8. Rozpočet mzdových nákladov
9. Hodnotenie pracovnej výkonnosti zamestnancov
10. Sociálna agenda
11. Vzdelávanie a rozvoj zamestnancov
12. Úverová agenda (UV), pričom všetky moduly sú vzájomne aj jednotlivo funkčné a spolu vytvárajú funkčný celok,
    * 1. **dodať zamestnanecký webový portál pre IS HR**, ktorý je možné postupne prispôsobovať požiadavkám objednávateľa,
      2. **dodať používateľskú dokumentáciu pre všetky typy používateľov IS HR,**
      3. **dodať technickú dokumentáciu pre jednotlivé prevádzkové komponenty IS HR,**
      4. **integrovať IS HR** s internými informačnými systémami objednávateľa a externými informačnými systémami objednávateľa,
      5. **vykonať migráciu údajov** z pôvodného informačného systému riadenia ľudských zdrojov, ktorý objednávateľ používa pred dodávkou IS HR od zhotoviteľa do dodaného IS HR v 1. etape po inštalácii modulov a v 2. etape po implementácii,
      6. **poskytnúť školenia** zamestnancom objednávateľa v rozsahu 20 osobodní,
    1. **poskytovať služby podpora a údržba** počas zhotovovania, vytvárania diela na dodaných moduloch,

(plnenia zhotoviteľa uvedené v bodoch 2.1., 2.2. ďalej spolu ako „dielo“ alebo „IS HR“)

* 1. **poskytnúť objednávkové služby zmenové požiadavky v rámci implementácie diela,** v maximálnom rozsahu 100 osobodní, ak objednávateľ vystaví objednávku (ďalej ako „služby zmenové požiadavky“),

(dielo alebo IS HR a služby zmenové požiadavky ďalej spolu ako „predmet plnenia“).

1. Objednávateľ sa zaväzuje za podmienok dohodnutých v tejto Zmluve za riadne vytvorený, zhotovený, dodaný, poskytnutý predmet plnenia zaplatiť zhotoviteľovi dohodnutú cenu podľa článku III tejto Zmluvy.
2. Zhotoviteľ sa zaväzuje zhotovovať, dodávať a poskytovať predmet plnenia v súlade s požiadavkami upravenými v Prílohe 1 tejto Zmluvy.
3. Zhotoviteľ sa zaväzuje vytvárať, zhotovovať, dodať a poskytovať predmet plnenia prostredníctvom osôb určených na plnenie Zmluvy podľa Prílohy 4 tejto Zmluvy.
4. Zhotoviteľ sa zaväzuje, že súčasťou dodaného diela musí byť dodanie všetkých potrebných produktov, subskripcií (predplatných), produktových licencií k softvérovým produktom zhotoviteľa a tretích strán, a to tak aby objednávateľ mohol nerušene užívať dielo po dobu 10 rokov od jeho dodania.
5. Zhotoviteľ sa zaväzuje udeliť súhlas na používanie autorských diel, resp. iných predmetov práv duševného vlastníctva, ktoré boli vytvorené na základe, resp. v rámci plnenia tejto Zmluvy v rozsahu upravenom v článku V tejto zmluvy a na časti diela, ktoré boli dodané objednávateľovi ako hotové riešenie, produkt poskytuje zhotoviteľ objednávateľovi nevýhradnú licenciu, ktorej podmienky sú upravené v článku V tejto Zmluvy.
6. Zhotoviteľ sa zaväzuje dodať aj ostatné dodávky, činnosti a práce, ktoré sú nevyhnutné pre realizáciu diela a aj keď nie sú výslovne stanovené ako povinnosť zhotoviteľa.
7. **Predmetom plnenia tejto Zmluvy nie je dodávka hardvéru (HW) pre objednávateľa**.
8. Predmet plnenia nie je objednávateľovi dodaný a poskytovaný zhotoviteľom ani tretími stranami formou cloudových služieb.

###### **Článok II**

###### **MIESTO A TERMÍN DODANIA PREDMETU PLNENIA**

1. Miesto dodania a poskytovania predmetu plnenia je Národná banka Slovenska, ústredie, I. Karvaša č. 1, 813 25 Bratislava.
2. **Zhotoviteľ sa zaväzuje vytvoriť a dodať dielo do 18 mesiacov od účinnosti tejto Zmluvy**. Za riadne vykonané, zhotovené, vytvorené dielo sa považuje až úspešné vykonané akceptačné testovanie a Zmluvnými stranami podpísaný **záverečný akceptačný protokol**. Za deň dodania diela sa považuje deň objednávateľovho podpisu záverečného akceptačného protokolu. Za riadne poskytnutý predmet plnenia okrem zhotovenia a dodávky celého, kompletného diela sa považuje až deň písomného potvrdenia protokolu objednávateľom. **Zhotoviteľ sa zaväzuje vytvoriť a dodať 1. etapu diela do 6 mesiacov od účinnosti tejto Zmluvy**.
3. Zhotoviteľ sa zaväzuje dodržiavať pri zhotovovaní, dodávaní diela časový Rámcový harmonogram projektu (ďalej len „Rámcový harmonogram“) resp. lehoty, etapy a termíny uvedené v Rámcovom harmonograme, porušenie tohto záväzku sa považuje za podstatné porušenie tejto Zmluvy. Rámcový harmonogram je uvedený v Prílohe 1 tejto Zmluvy.
4. Rámcový harmonogram je možné zmeniť na základe vecne odôvodneného návrhu zhotoviteľa a súhlasu Riadiacej rady projektu, a to bez nutnosti uzatvorenia dodatku k tejto Zmluve.
5. Zhotoviteľ sa zaväzuje do jedného mesiaca od účinnosti tejto Zmluvy dodať objednávateľovi Detailný harmonogram projektu (obsahujúci detailný projektový plán), ktorý je v súlade s podmienkami tejto Zmluvy a termínmi Rámcového harmonogramu. Detailný harmonogram projektu sa môže na základe požiadavky zhotoviteľa v rámci jeho aktualizácie a na základe súhlasu Riadiacej rady projektu zmeniť, pričom musí byť v súlade s Rámcovým harmonogramom. Bližšie podmienky Detailného harmonogramu projektu sú upravené v Prílohe 1 tejto Zmluvy.
6. Zhotoviteľ sa zaväzuje poskytovať služby podpora a údržba (ďalej len „servisné služby“) odo dňa dodania prvého modulu IS HR až do dňa riadneho dodania celého a úplného diela.
7. Zhotoviteľ sa zaväzuje začať poskytovať služby zmenové požiadavky na základe vystavenej a doručenej objednávateľovej písomnej objednávky.
8. Ak prípadné omeškanie objednávateľa s poskytnutím súčinnosti, ktorú je povinný poskytnúť zhotoviteľovi má alebo preukázateľne bude mať vplyv na dodržanie Rámcového harmonogramu, tzn. ak sa jedná o neposkytnutie takej súčinnosti, ktorá je nevyhnutná pre včasné zhotovenie, vykonanie a dodanie diela, zhotoviteľ nie je v omeškaní so zhotovením, vykonaním a dodaním diela a lehota na dodanie jednotlivých častí diela podľa Rámcového harmonogramu sa po písomnom schválení Riadiacou radou projektu predĺži o čas omeškania objednávateľa s poskytnutím súčinnosti. To však platí len za predpokladu, že najneskôr druhý pracovný deň po vzniku omeškania objednávateľa zhotoviteľ písomne upozornil oprávnenú osobu objednávateľa na konkrétne vymedzenú povinnosť súčinnosti, s ktorou je objednávateľ v omeškaní, a toto upozornenie pravidelne písomne obnovoval najmenej jedenkrát za 5 dní až do dosiahnutia nápravy. Pokiaľ tento postup nebude dodržaný a Riadiaca rada projektu neschváli predĺženie času, lehoty na vykonanie jednotlivých častí diela (modulov), lehota na vykonanie diela sa nebude predlžovať. Pre zamedzenie pochybností sa stanovuje, že celkovú lehotu na vytvorenie a dodanie diela (18 mesiacov od nadobudnutia účinnosti tejto Zmluvy) ako celku je možné predĺžiť iba na základe písomného dodatku k tejto Zmluve uzatvoreného v súlade s § 18 zákona o verejnom obstarávaní.

###### **Článok III**

###### **CENA ZA PREDMET PLNENIA A PLATOBNÉ PODMIENKY**

1. Za dohodnutý, riadne vykonaný, zhotovený a dodaný predmet plnenia v maximálnom rozsahu určenom v tejto Zmluve zaplatí objednávateľ zhotoviteľovi dohodnutú cenu <vyplní uchádzač> eur (slovom: <vyplní uchádzač> eur) bez DPH, ktorá je bližšie špecifikovaná v Prílohe 2 tejto Zmluvy.
2. Cena za poskytnutý predmet plnenia určený v bode 1 zahŕňa všetky náklady zhotoviteľa, vzniknuté v príčinnej súvislosti so zhotoviteľovým záväzkom vykonať a dodať predmet plnenia.
3. Cena za predmet plnenia sa stanovuje dohodou Zmluvných strán v súlade so zákonom NR SR č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
4. Celková cena predmetu tejto Zmluvy zahŕňa akékoľvek a všetky náklady na vykonanie, zhotovenie, dodanie a poskytnutie predmetu plnenia.
5. Zhotoviteľ je oprávnený fakturovať cenu diela spôsobom, rozsahom a v čase najskôr podľa platobných míľnikoch upravených v Prílohe 5 tejto Zmluvy. Zmluvné strany sa dohodli, že zhotoviteľ vystaví objednávateľovi faktúru za prevzaté dielo resp. časti diela (moduly) po:
6. ukončení procesu akceptácie odovzdávanej časti diela (modulu) podľa etapy tejto Zmluvy,
7. podpísaní príslušného Akceptačného protokolu (Záverečného akceptačného protokolu), a
8. schválení výkazov prác k prevzatej časti IS HR.
9. Prílohou k faktúre je:
10. podpísaný Akceptačný protokol, pričom môže ísť aj o Akceptačný protokol s výhradou, vzťahujúci sa k fakturovanej časti diela (čiastkovému plneniu), a
11. schválené výkazy práce kľúčových expertov vzťahujúce sa k fakturovanej časti diela (čiastkovému plneniu).
12. Oprávnená osoba zhotoviteľa predkladá oprávnenej osobe objednávateľa pravidelne, na mesačnej báze, najneskôr do 10 (desiateho) kalendárneho dňa v mesiaci výkazy prác. Oprávnená osoba objednávateľa je povinná výkazy prác podľa predchádzajúcej vety následne schváliť alebo neschváliť v lehote do 5 (piatich) pracovných dní od ich predloženia zhotoviteľom. Ak oprávnená osoba objednávateľa bez oprávneného dôvodu neschváli výkaz prác podľa tohto bodu Zmluvy o dielo alebo nezašle zhotoviteľovi žiadne výhrady k zaslanému výkazu prác do 5 (piatich) pracovných dní od jeho predloženia, považuje sa tento výkaz prác za schválený. Pri uplatnení výhrad oprávnenou osobou objednávateľa začína plynúť nová lehota 5 (piatich) pracovných dní na schválenie alebo neschválenie výkazu prác odo dňa opätovného predloženia opraveného výkazu prác zhotoviteľom.
13. Ku každej faktúre musí byť priložený originál Akceptačného protokolu podpísaného Zmluvnými stranami.
14. Ceny za predmet Zmluvy sú uvedené bez DPH. Zhotoviteľ k dohodnutým cenám uplatní DPH podľa všeobecne záväzného právneho predpisu platného v čase fakturácie. (Text platí pre tuzemského zhotoviteľa, zahraničný zhotoviteľ text druhej vety odstráni)
15. Faktúry sú splatné do 30 dní odo dňa ich doručenia objednávateľovi. Úhrada faktúry sa bude realizovať bezhotovostným prevodom na účet zhotoviteľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa. Za správne vyčíslenie výšky DPH zodpovedá v plnom rozsahu zhotoviteľ.
16. Zmluvné strany sa dohodli a výslovne súhlasia s tým, že zhotoviteľ bude zasielať len elektronické faktúry z e-mailovej adresy zhotoviteľa <vyplní uchádzač> na e-mailovú adresu objednávateľa [faktury.ofr@nbs.sk](mailto:faktury.ofr@nbs.sk) vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto Zmluve. Zhotoviteľ nie je povinný podpísať elektronickú faktúru zaručeným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov.
17. Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
18. V prípade, že faktúra nebude po vecnej a/alebo formálnej stránke správne vyhotovená, objednávateľ je oprávnený ju vrátiť zhotoviteľovi bez zaplatenia na doplnenie (prepracovanie), pričom nová lehota splatnosti faktúry začne plynúť dňom doručenia správne doplnenej (prepracovanej) faktúry objednávateľovi.
19. Zhotoviteľ sa zaväzuje, že uvedenú daň na faktúre odvedie správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto Zmluvy a oprávňuje objednávateľa na okamžité odstúpenie od tejto Zmluvy. (Text platí pre tuzemského zhotoviteľa, zahraničný zhotoviteľ tento text aj s bodom odstráni)
20. Zhotoviteľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania Zmluvy zhotoviteľ predmetné potvrdenie predloží objednávateľovi na začiatku každého nového zdaňovacieho obdobia. Zhotoviteľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania Zmluvy bude o tejto skutočnosti objednávateľa bezodkladne písomne informovať. Zhotoviteľ čestne vyhlasuje, že je konečným príjemcom platieb uvedených v tejto Zmluve. (Text platí pre zahraničného zhotoviteľa, tuzemský zhotoviteľ tento text aj s bodom odstráni)

###### **Článok IV**

###### **KONTAKTNÉ OSOBY PRE PLNENIE TEJTO ZMLUVY A KOMUNIKÁCIA ZMLUVNÝCH STRÁN**

1. Zhotoviteľ sa zaväzuje do piatich (5) pracovných dní od uzavretia tejto Zmluvy vymenovať oprávnenú osobu, ktorá bude počas účinnosti tejto Zmluvy oprávnená konať za zhotoviteľa v určených záležitostiach súvisiacich s plnením tejto Zmluvy a v tej istej lehote písomne oznámiť objednávateľovi jej meno, priezvisko a kontaktné údaje.
2. Objednávateľ sa zaväzuje do piatich (5) pracovných dní od podpisu tejto Zmluvy vymenovať oprávnenú osobu, ktorá bude počas účinnosti tejto Zmluvy oprávnená konať za objednávateľa v určených záležitostiach súvisiacich s plnením tejto Zmluvy a v tej istej lehote písomne oznámiť objednávateľovi jej meno, priezvisko a kontaktné údaje.
3. Prostredníctvom určených oprávnených osôb Zmluvné strany:
   1. zabezpečia vzájomnú komunikáciu Zmluvných strán týkajúcu sa všetkých záležitostí týkajúcich sa plnenia tejto Zmluvy,
   2. plnia vymedzené úlohy Zmluvných strán podľa tejto Zmluvy,
   3. uskutočnia všetky organizačné záležitosti s ohľadom na všetky aktivity a činnosti súvisiace s plnením tejto Zmluvy,
   4. zabezpečia koordináciu jednotlivých aktivít a činností Zmluvných strán súvisiacich s plnením tejto Zmluvy,
   5. sledujú priebeh plnenia tejto Zmluvy,
   6. navrhujú potrebné zmeny technických riešení a technickej povahy v zmysle tejto Zmluvy a
   7. zabezpečia vzájomnú spoluprácu a súčinnosť.
4. Zmluvné strany sa dohodli, že ich vzájomná komunikácia ohľadom akejkoľvek záležitosti týkajúcej sa tejto Zmluvy bude vykonávaná prostredníctvom oprávnených osôb Zmluvných strán.
5. Zmluvné strany sa ďalej dohodli, že bežná komunikácia (napr. komunikácia týkajúca sa organizácii stretnutí alebo iných organizačných záležitosti alebo podkladov pre fakturáciu a pod.) bude vykonávaná prostredníctvom emailu.
6. Komunikácia Zmluvných strán, ktorá  má povahu právneho úkonu (napr. odstúpenie od Zmluvy, uplatnenie Zmluvnej pokuty a pod.) bude vykonávaná písomne v listinnej podobe s doporučeným doručovaním druhej Zmluvnej strane prostredníctvom poštovej služby alebo kuriérskej služby.
7. Každá zo Zmluvných strán môže zmeniť oprávnené osoby. Takáto zmena je účinná dňom doručenia písomného oznámenia o zmene obsahujúceho aj meno a kontaktné údaje novej oprávnenej osoby druhej Zmluvnej strane.

###### **Článok V**

###### **PRÁVA DUŠEVNÉHO VLASTNÍCTVA**

1. Účelom úpravy autorských práv je, ak je to vzhľadom na predmet plnenia a dodaný preexistentný SW podľa Zmluvy možné, vylúčiť akúkoľvek závislosť objednávateľa od tretích strán pri akomkoľvek použití a nakladaní s dodaným IS HR alebo iným dodaným autorským dielom podľa zákona č. 185/2015 Z. z. Autorský zákon v znení neskorších predpisov (ďalej len „Autorský zákon“) na základe Zmluvy v autorskoprávnom rozsahu.
2. Predmetom plnenia v zmysle tejto Zmluvy je právo používať a zabezpečiť podporu zhotoviteľom dodaných:
   * 1. počítačových programov alebo počítačových programov tretích osôb, vytvorených nezávisle od dodaného IS HR, ktoré sú na trhu obchodne dostupné a riadia sa podľa osobitných licenčných podmienok (tzv. preexistentný obchodne dostupný proprietárny SW) a ich použitie je súčasťou plnenia Zmluvy alebo sa počas jej trvania ukáže ich použitie ako nevyhnutné,
     2. open source počítačových programov zhotoviteľa alebo tretích osôb, vytvorených nezávisle od dodaného IS HR systému, ktoré sa riadia osobitnými open source licenčnými podmienkami (tzv. preexistentný open source SW) a ich použitie je súčasťou plnenia Zmluvy alebo sa počas jej trvania ukáže ako nevyhnutné (preexistentný obchodne dostupný proprietárny SW a preexistentný open source SW ďalej spolu ako „preexistentný SW“),
     3. špecifikácia preexistentných SW tejto Zmluvy tvorí prílohu 1 Zmluvy. V prípade, že pri plnení Zmluvy vznikne potreba použitia iných preexistentných SW neuvedených v Zmluve, je možné ich použiť len s predchádzajúcim písomným súhlasom objednávateľa s jeho použitím a licenčnými podmienkami. V prípade, ak sú s použitím preexistentným SW spojené licenčné poplatky je potrebné uzatvoriť dodatok k tejto Zmluve.
3. Ak je súčasťou dodaného IS HR už pred dodávkou IS HR hotový produkt-autorské dielo (napríklad preexistentný SW), ktorý je dielom podľa Autorského zákona a na ktoré sa vzťahuje autorskoprávna ochrana podľa Autorského zákona, čím požíva jeho ochranu, tak zhotoviteľ na takéto dielo udeľuje objednávateľovi bezodplatnú nevýhradnú licenciu na použitie diela v rozsahu účelu tejto Zmluvy, na dobu 10 rokov od dodania IS HR podľa tejto Zmluvy a územne obmedzenú územím Slovenskej republiky, a to v súlade s licenčnými podmienkami diela (dodaného preexistentného SW), ktoré zhotoviteľ objednávateľovi bezodkladne poskytne po nadobudnutí účinnosti tejto Zmluvy.
4. Ak zhotoviteľ vytvorí v rámci plnenia tejto Zmluvy (napríklad pri poskytovaní služby zmenové požiadavky alebo v rámci vykonávania, vytvárania IS HR) pre objednávateľa autorské dielo (napríklad počítačový program, všetky druhy dokumentácie k vytvorenému a dodanému IS HR, a to ako celok alebo jednotlivé časti) podľa Autorského zákona (ďalej ako „Autorské dielo“), tak zhotoviteľ na akékoľvek takéto Autorské dielo udeľuje objednávateľovi výhradnú, počas celej doby trvania majetkových práv, územne, vecne neobmedzenú a v cene za dodanie IS HR splatnú licenciu.  Licencia zahŕňa všetky spôsoby použitia Autorského diela podľa § 19 ods. 4 Autorského zákona. Pre vylúčenie pochybností licencia zahŕňa právo Autorské dielo spracovať (dokončenie diela, zmenu diela, začlenenia do iných diel alebo iný zásah do diela najmä právo ich kopírovania, prekladania, prispôsobovania, modifikovania, upravovania), a to prostredníctvom objednávateľa alebo tretej osoby. Zhotoviteľ nie je oprávnený využívať Autorské dielo alebo ktorúkoľvek jeho časť diela pre vlastné produkty a služby, ak sa Zmluvné strany písomne nedohodnú inak. Objednávateľ je oprávnený udeliť sublicenciu tretím osobám. Ak Autorské dielo bolo vytvorené v rámci spoločného diela ( § 92 Autorského zákona) je výlučným alebo jediným nositeľom majetkových práv autora objednávateľ.
5. Zhotoviteľ týmto vyhlasuje, že vykonáva majetkové práva autora ku každému Autorskému dielu vytvorenému a dodanému na základe tejto Zmluvy a žiadna tretia osoba nie je oprávnená vykonávať majetkové práva autora k Autorskému dielu alebo s Autorským dielom v zmysle Autorského zákona.
6. Zároveň zhotoviteľ týmto vyhlasuje, že je oprávnený udeliť objednávateľovi licenciu v rozsahu a v súlade s touto Zmluvou. V prípade, ak tretia strana sa bude voči objednávateľovi domáhať porušenia svojich autorských práv je zhotoviteľ povinný bezodkladne vysporiadať s takouto treťou stranou autorské práva, aby zodpovedali jeho vyhláseniam a udelenej licencií v tejto Zmluve a zároveň zodpovedá za všetku škodu, ktorá objednávateľovi tým vznikla.
7. Vlastnícke právo k veci, prostredníctvom ktorej je Autorské dielo vytvorené, nadobúda objednávateľ jej prevzatím. Odmena za licenciu systému IS HR je súčasťou ceny za dodanie diela.
8. Zmluvné strany sa dohodli, že účinnosť licencie podľa bodu 3 tohto článku Zmluvy nastáva prevzatím diela alebo jeho časti. V prípade predčasného ukončenia tejto Zmluvy bez odovzdania diela alebo jeho časti je licencia udelená v súlade s touto Zmluvou dňom ukončenia Zmluvy.
9. Odmena za udelenie licencie k Autorskému dielu alebo jeho časti spôsobom, v rozsahu a na čas uvedený v tomto článku Zmluvy je súčasťou ceny za dodanie diela, v  súlade s článkom III tejto Zmluvy. V prípade pochybností o sume zodpovedajúcej cene licencie bude cena licencie výlučne na účely tejto Zmluvy zodpovedať 2 % celkovej ceny diela.
10. Zmluvné strany výslovne deklarujú, že ak pri poskytovaní plnenia podľa tejto Zmluvy vznikne činnosťou zhotoviteľa a objednávateľa Autorské dielo spoluautorov a ak sa nedohodnú Zmluvné strany výslovne inak, bude sa mať za to, že objednávateľ vykonáva majetkové práva autora k dielu spoluautorov. Celková cena diela podľa článku III tejto Zmluvy je stanovená so zohľadnením tohto ustanovenia a zhotoviteľovi nevzniknú v prípade vytvorenia diela spoluautorov žiadne nové nároky na odmenu.
11. Prípadná zmena v osobe zhotoviteľa (napr. právne nástupníctvo) nebude mať vplyv na oprávnenia udelené v rámci tejto Zmluvy zhotoviteľom objednávateľovi.

* Zhotoviteľ je povinný v procese prevzatia a odovzdania diela (čl. VI Zmluvy) odovzdať objednávateľovi funkčné vývojové, testovacie a produkčné prostredie, vrátane úplného a aktuálneho zdrojového kódu Autorského diela.

1. Zhotoviteľ je povinný pri akceptácii IS HR alebo jeho časti, v prípade ak sa jedná o Autorské dielo odovzdať objednávateľovi zdrojový kód v jeho úplnej aktuálnej podobe, bez obfuskácie (snaha o znemožnenie analýzy zdrojového kódu, zahmlievanie, transformácia zdrojového kódu, ktorá zachová programovú funkcionalitu, ale znemožňuje jeho pochopiteľnosť, znečitateľnenie kódu) v jednom z týchto spôsobov:

a) zapečatený, na neprepisovateľnom technickom nosiči dát s označením časti a verzie dodaného informačného systému, ktorej sa týka. Za odovzdanie vytvoreného zdrojového kódu objednávateľovi sa na účely tejto Zmluvy rozumie odovzdanie technického nosiča dát oprávnenej osobe objednávateľa. O odovzdaní a prevzatí technického nosiča dát bude oboma zmluvnými stranami spísaný a podpísaný preberací protokol;

b) pomocou distribuovaného systému správy verzií zdrojových kódov GIT (ďalej tiež „GIT“). Za odovzdanie vytvoreného zdrojového kódu objednávateľovi sa na účely tejto Zmluvy taktiež rozumie uloženie v chránenom repozitári GIT, ktorý je v správe objednávateľa. O odovzdaní a prevzatí dát bude oboma zmluvnými stranami spísaný a podpísaný preberací protokol.

1. Zhotoviteľ sa zaväzuje pri každej etape, t.j. pri odovzdaní časti plnenia v rámci súčasti akceptácie IS HR, následne v rámci aktivity nasadenia zároveň pri každej vykonanej zmene zdrojového kódu (zmenové požiadavky, incidenty) odovzdať objednávateľovi aktuálny zdrojový kód Autorského diela. O odovzdaní a prevzatí technického nosiča dát alebo o uložení zdrojového kódu v chránenom depozitári GIT, ktorý je v správe objednávateľa bude oboma zmluvnými stranami spísaný a podpísaný preberací protokol.

# Článok VI

# Odovzdanie a prevzatie Diela

* 1. Odovzdanie a prevzatie diela alebo jeho časti sa uskutoční najneskôr v termínoch špecifikovaných v Rámcovom harmonograme (článok II tejto Zmluvy). Výsledkom odovzdania predmetu plnenia zhotoviteľom a jeho prevzatia objednávateľom je podpísanie akceptačného protokolu oprávnenými osobami zmluvných strán tejto Zmluvy (ďalej ako „Akceptačný protokol“). Akceptačný protokol musí byť pred jeho podpisom schválený Riadiacou radou projektu. Fungovanie a mandát Riadiacej rady projektu je upravený v Prílohe 1 Zmluvy. Akceptačný protokol v závislosti od predmetu plnenia obsahuje najmä: identifikačné údaje Zmluvných strán, identifikáciu oprávnených osôb zmluvných strán, identifikáciu predmetu akceptácie (označenie produktu, kontrola kvality), informácie povinne uvedené v zápisnici o vykonaných akceptačných testoch. Vyjadrenie objednávateľa môže byť:

A/plná akceptácia znamená – bez výhrad, čiže odovzdanie diela plnenia prebehlo bez výhrad a v plnom súlade požiadavkami objednávateľa a so Zmluvou;

B/podmienečná akceptácia znamená – objednávateľ má výhrady k  predmetu plnenia, ktorý podľa objednávateľa vykazuje odchýlku na základe akceptačných kritérií stanovených Riadiacou radou projektu (odovzdanie predmetu plnenia prebehlo s výhradami, ktoré nebránia jeho prebratiu a používaniu, pričom objednávateľ súhlasí s úhradou predmetu plnenia);

C/odmietnutie prevzatia predmetu plnenia objednávateľom – objednávateľ má výhrady k predmetu plnenia, ktoré spočívajú v identifikácii:

a) jednej zásadnej chyby alebo

b) jednej závažnej chyby alebo

c) viac ako 10 nepodstatných chýb alebo

d) nesplnenia požiadaviek na základe akceptačných kritérií stanovených Riadiacou radou projektu, ktoré bránia riadnemu užívaniu diela.

* 1. Vlastnícke právo k hmotnému nosiču prostredníctvom ktorého je dielo alebo jeho časť vyjadrená prechádza na objednávateľa odovzdaním a prevzatím diela alebo jeho časti, tzn. podpísaním Akceptačného protokolu/Záverečného akceptačného protokolu vzťahujúceho sa k odovzdávanej časti diela oboma zmluvnými stranami. Uvedené platí na všetky hmotné nosiče vyjadrenia diela majúce charakter Autorského diela (dokumentácia a pod.).
  2. Objednávateľ neprevezme dielo, ak vykazuje dielo právne a/alebo faktické vady, chyby. Dielo má vady, chyby, ak je zhotovené v rozpore podmienkami stanovenými v tejto Zmluve a/alebo v rozpore so všeobecne záväznými právnymi predpismi.
  3. Prílohou Akceptačného protokolu je:
  4. zápisnica o vykonaných akceptačných testoch, ak sa Akceptačným protokolom odovzdáva dodávaný informačný systém/IS HR alebo jeho časť,
  5. zoznam Autorských diel vytvorených v rámci plnenia tejto Zmluvy s ich názvom, ak sú súčasťou odovzdávaného diela alebo jeho časti,
  6. prezenčné listiny zo školení, ak boli vykonané pre užívateľov IS HR/diela alebo jeho časti (modulu), spolu so školiacim materiálom,
  7. dokumenty a doklady osvedčujúce kompletnosť (napr.: zoznam požiadaviek, zoznam dodaných finálnych produktov, osvedčenie o akosti a kompletnosti, návody na obsluhu), ak takéto dokumenty už neboli súčasťou ponuky predloženej objednávateľovi.

Akceptačný protokol sa vyhotovuje v 4 (štyroch) vyhotoveniach, z ktorých 2 (dve) vyhotovenia sa určené pre objednávateľa a 2 (dve) vyhotovenia sú určené pre zhotoviteľa.

* 1. Ak zhotoviteľ odovzdáva dielo alebo jeho časť, Zmluvné strany vykonajú vo vzájomnej súčinnosti akceptačné testy. Akceptačné testy sa vykonajú v prostredí a na infraštruktúre objednávateľa a v oddelených testovacích prostrediach (t. j. bez možnosti ovplyvniť bežnú činnosť objednávateľa, mimo produkčných databáz), ak sa Zmluvné strany vopred výslovne nedohodnú inak. Pre úspešné vykonanie akceptačných testov sa vyžaduje osobná prítomnosť oprávnených osôb Zmluvných strán podľa článku IV tejto Zmluvy alebo nimi preukázateľne splnomocnených osoba na ich zastúpenie; inak sa akceptačné testy nemôžu vykonať. Výsledky akceptačných testov sa zachytia v zápisnici podpísanej oprávnenými osobami Zmluvných strán podľa tejto Zmluvy.
  2. Akceptačné testy diela alebo jeho časti sa uskutočnia v súlade s časovým plánom akceptačných testov špecifikovaným v Rámcovom harmonograme projektu a Detailnom harmonograme projektu v zmysle Prílohy 1 tejto Zmluvy. Ak sa akceptačné testy uskutočnia v inom termíne, ako sú plánované podľa v Rámcovom harmonograme projektu a Detailnom harmonograme projektu, Zmluvné strany sa na novom termíne dohodnú písomne. Ak akceptačné testy prebehli úspešne v zmysle tohto článku Zmluvy, časové obdobie medzi úspešnými akceptačnými testami a odovzdaním a prevzatím dodaného IS HR/diela alebo jeho časti potvrdeným podpisom Akceptačného protokolu nepresiahne 30 (slovom: tridsať) kalendárnych dní.
  3. Ak pri zhotovení IS HR/diela dôjde k zhotoveniu databázy definovanej Autorským zákonom v súlade s § 135 Autorského zákona, uvedie sa táto skutočnosť v príslušnom Akceptačnom protokole. V tomto prípade bude súčasťou akceptačných testov, ktorých vykonanie predchádza vyhotoveniu Akceptačného protokolu, detailná špecifikácia databázy tvoriacej súčasť dodaného informačného systému alebo jeho časti.
  4. Ak došlo k odmietnutiu prevzatia predmetu plnenia objednávateľom, objednávateľ uvedie a popíše všetky identifikované právne a/alebo faktické chyby, vady predmetu plnenia (ďalej len „chyby dodaného informačného systému“) v Akceptačnom protokole a navrhne nový termín pre vykonanie akceptačných testov ak sa vykonávajú vzhľadom na povahu predmetu plnenia. V prípade ak sa vyžadujú akceptačné testy, zhotoviteľ sa zaväzuje odstrániť chyby dodaného IS HR/diela (dodaného informačného systému) uvedené v zápisnici o akceptačných testoch v zmysle tohto článku Zmluvy a opätovne uskutočniť nevyhnutné akceptačné testy, a to aj opakovane maximálne však 5 (päť) krát vo vzťahu ku každej odovzdávanej časti IS HR/diela (dodaného informačného systému). Ak napriek opakovaným akceptačným testom nebude dodaný IS HR/diela (informačný systém) alebo jeho časť bez vád, alebo nebudú splnené stanovené kritériá akceptácie, tak uvedené sa považuje za podstatné porušenie povinnosti podľa tejto Zmluvy. Uvedené sa primerane aplikuje aj pri podmienečnej akceptácii.
  5. Zmluvné strany sa zaväzujú dodržiavať časový plán akceptačných testov a pri výskyte chýb, vád dodaného informačného systému vynaložiť nevyhnutné úsilie na jeho dodržanie. Chyby dodaného informačného systému, ktoré sa vyskytnú pri akceptačných testoch, budú klasifikované podľa ich závažnosti špecifikovanej v Prílohe 1 tejto Zmluvy v časti Príloha 9 Opisu predmetu zákazky – Rámec pre testovanie. Zápisnica o akceptačných testoch musí obsahovať správu o priebehu akceptačného testu a klasifikáciu zistených chýb dodaného informačného systému podľa stupňa ich závažnosti špecifikovaných v Prílohe 1 tejto Zmluvy v časti Príloha 9 Opisu predmetu zákazky – Rámec pre testovanie.
  6. Zmluvné strany sa dohodli, že požiadavky na akceptačné kritériá sú upravené v Prílohe 1 Zmluvy. Akceptačné testy prebehli úspešne a akceptačné kritériá sú splnené, t. j. dodaný informačný systém alebo jeho časť je bez chýb, ak neobsahuje také chyby a pri takej klasifikácii, ktorá znemožňuje alebo sťažuje jeho používanie objednávateľom, pričom konkrétna klasifikácia a výpočet takých hýb bude stanovená podľa požiadaviek upravených v Prílohe 1 Zmluvy. Opakovanie akceptačných testov nie je potrebné, zhotoviteľ je však naďalej povinný v lehotách podľa tohto článku Zmluvy odstrániť na vlastné náklady všetky chyby dodaného informačného systému alebo jeho časti podľa príslušnej zápisnice o akceptačných testoch. Zhotoviteľ je oprávnený posúdiť správnosť kategorizácie chyby objednávateľom. V prípade nesprávnej kategorizácie chyby objednávateľom je zhotoviteľ oprávnený odôvodnene odmietnuť kategorizáciu chyby objednávateľom. Ak objednávateľ nevie posúdiť o chybu akej kategórie sa jedná, pre účely určenia lehoty na odstránenie chýb sa bude táto považovať za chybu úrovne (C). V prípade, že nedôjde k zhode pri kategorizácii chyby má objednávateľ právo eskalovať rozhodnutie o klasifikácii chyby na Riadiacu radu projektu.
  7. Zhotoviteľ sa zaväzuje odstrániť všetky chyby dodávaného informačného systému/IS HR (diela) uvedené v zápisnici o akceptačných testoch v nej uvedenej lehote. Ak zápisnica o akceptačných testoch neobsahuje lehotu na odstránenie chyby dodávaného informačného systému, zhotoviteľ je povinný odstrániť Zásadné chyby (A) diela do dvoch (2) pracovných dní, Závažné chyby (B) diela do 5 (piatich) pracovných dní a Nepodstatné chyby diela do desiatich (10) pracovných dní od podpísania zápisnice o akceptačnom teste.
  8. Ak sa Zmluvné strany nedohodnú inak, zhotoviteľ je povinný odovzdať objednávateľovi dokumentáciu k dielu alebo jeho časti na elektronickom zariadení/nosiči dát (USB prenosné zariadenie) alebo na inom vhodnom, dohodnutom nosiči dát a v prípade potreby a požiadavky objednávateľa aj v jednom vyhotovení v písomnej forme pri podpise Akceptačného protokolu. Požiadavky na dokumentáciu k dielu sú upravené v Prílohe 1 tejto Zmluvy. Objednávateľ je oprávnený zaslať pripomienky k dokumentácii k dielu v dohodnutom formáte v lehote do 10 (desiatich) pracovných dní odo dňa jej odovzdania objednávateľovi,
  9. Zhotoviteľ je povinný pripomienky odborne posúdiť a upraviť dokumentáciu podľa vznesených pripomienok, ktoré nerozširujú predmet diela, najneskôr do 7 (siedmich) pracovných dní od zaslania pripomienok objednávateľa podľa bodu 14 tohto článku. Ak nie je možné niektorú z pripomienok objednávateľa akceptovať, zhotoviteľ túto skutočnosť bezodkladne oznámi a písomne vysvetlí objednávateľovi v lehote podľa predchádzajúcej vety.
  10. Objednávateľ je povinný do 5 (piatich) pracovných dní od dodania prepracovanej dokumentácie podľa bodu 15 preveriť spôsob zapracovania pripomienok a v prípade nesúhlasu v uvedenej lehote zaslať svoje stanovisko zhotoviteľovi, pričom Akceptačný protokol v takom prípade nemôže byť podpísaný.
  11. Márnym uplynutím ktorejkoľvek z lehôt v zmysle bodu 14 a 15 tejto Zmluvy spôsobené nekonaním Zmluvnej strany sa táto Zmluvná strana, ktorá nesplnila svoj záväzok upravený v bode 14 a 15 tejto Zmluvy dostáva do omeškania.
  12. Ak došlo k odovzdaniu a prevzatiu celého IS HR/diela a zároveň zhotoviteľ odstránil všetky prípadné chyby dodaného informačného systému, Zmluvné strany vyhotovia záverečný akceptačný protokol (ďalej len „Záverečný akceptačný protokol“) s tým, že jeho prílohou je konečná správa o plnení diela. Záverečný akceptačný protokol musí byť pred jeho podpisom písomne schválený Riadiacou radou projektu. Podpísaním Záverečného akceptačného protokolu oprávnenými osobami Zmluvných strán podľa článku IV tejto Zmluvy sa považuje dielo za riadne zhotovené a odovzdané zhotoviteľom a prevzaté objednávateľom.
  13. Záverečný akceptačný protokol sa vyhotovuje v 4 (štyroch) vyhotoveniach, z ktorých 2 (dve) vyhotovenia sú určené pre objednávateľa a 2 (dve) vyhotovenia sú určené pre zhotoviteľa.
  14. Klasifikácia chýb dodávaného IS HR systému je upravená v Prílohe 1 tejto Zmluvy v časti Príloha 9 Opisu predmetu zákazky – Rámec pre testovanie.

###### **Článok VII**

###### **ZMLUVNÉ POKUTY**

1. Objednávateľ je oprávnený požadovať od zhotoviteľa Zmluvnú pokutu vo výške:
   1. 0,10 % (slovom jedna desatina percenta) z celkovej ceny diela, za každý (aj začatý) deň omeškania, ak je zhotoviteľ v omeškaní so splnením povinnosti zhotoviť, dodať dielo v lehote do 18 mesiacov od účinnosti tejto Zmluvy o viac ako štrnásť (14) kalendárnych dní,
   2. 0,05 % z celkovej ceny diela, za každý (aj začatý) deň omeškania, ak je zhotoviteľ v omeškaní so splnením povinnosti poskytnúť, aj jednotlivú, súčinnosť podľa tejto Zmluvy,
   3. 0,02 % z celkovej ceny diela, za každý (aj začatý) deň omeškania, ak je zhotoviteľ v omeškaní so splnením povinnosti v termíne špecifikovanom v Rámcovom harmonograme projektu alebo Detailnom harmonograme projektu,
   4. 0,10 % z celkovej ceny diela, za každý (aj začatý) deň omeškania, ak je zhotoviteľ v omeškaní so splnením povinnosti odstrániť Zásadnú chybu diela (A) do 2 pracovných dní v zmysle článku VI bod 11 tejto Zmluvy,
   5. 0,05 % z celkovej ceny diela, za každý (aj začatý) deň omeškania, ak je zhotoviteľ v omeškaní so splnením povinnosti odstrániť Závažnú chybu diela úrovne (B) do 5 pracovných dní alebo Nepodstatnú chybu do 10 pracovných dní (C) v zmysle článku VI bod 11 tejto Zmluvy,
   6. V prípade omeškania zhotoviteľa s včasným plnením, alebo odmietnutím niektorého zo záväzkov služby zmenové požiadavky uvedenej v Prílohe 1 tejto Zmluvy, je objednávateľ oprávnený požadovať od zhotoviteľa zmluvnú pokutu vo výške 0,5 % z ceny plnenia príslušného záväzku bez DPH za služby zmenové požiadavky za každý začatý deň omeškania.
   7. 50,- eur bez DPH za každú začatú hodinu nedodržania Doby odozvy a Lehoty služby servisnej služby Údržba podľa prílohy 1 tejto Zmluvy v prípade, ak sa jedná o zásadný incident.
   8. 150,- eur bez DPH za každý začatý deň nedodržania Doby odozvy a Lehoty služby servisnej služby Údržba podľa prílohy 1 tejto Zmluvy v prípade, ak sa jedná o závažný incident.
   9. 15,- eur bez DPH za každý začatý deň nedodržania Doby odozvy a Lehoty služby servisnej služby Údržba podľa prílohy 1 tejto Zmluvy v prípade, ak sa jedná o nepodstatný incident.
   10. 75,- eur bez DPH za každý začatý deň nedodržania Doby odozvy, ak zhotoviteľ nedodrží Dobu odozvy služby servisnej služby Podpora.
2. Objednávateľ je oprávnený uplatniť si zmluvné pokuty podľa článku VII tejto Zmluvy maximálne však do výšky 50 % celkovej ceny diela.
3. Ak sa objednávateľ dostane do omeškania so splnením peňažného záväzku alebo jeho časti, má zhotoviteľ právo uplatniť si z nezaplatenej sumy úroky z omeškania v súlade s § 369a Obchodného zákonníka a v sadzbe podľa Nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
4. Ak sa zhotoviteľ dostane do omeškania so splnením peňažného záväzku alebo jeho časti, má objednávateľ právo uplatniť si z nezaplatenej sumy úroky z omeškania v súlade s § 369 Obchodného zákonníka a v sadzbe podľa Nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
5. Zaplatením zmluvnej pokuty nie je dotknutý nárok Zmluvnej strany na náhradu škody v celom rozsahu, ktorá bola spôsobená porušením povinnosti, na ktorú sa vzťahuje Zmluvná pokuta.

###### **Článok VIII**

###### **MLČANLIVOSŤ**

Zhotoviteľ sa zaväzuje zabezpečiť, aby v súvislosti s poskytnutím predmetu plnenia nedošlo k sprístupneniu dát objednávateľa a jeho zamestnancov tretím stranám a rovnako sa zaväzuje k takému konaniu, ktoré bude minimalizovať kontakt s dátami na mieru čo najnižšiu, avšak postačujúcu k riadnemu plneniu tejto Zmluvy. Táto povinnosť mlčanlivosti sa vzťahuje aj na subdodávateľov zhotoviteľa, nezaniká ani po ukončení tejto Zmluvy, nie je možné sa jej nijako zbaviť. V prípade porušenia tohto záväzku je zhotoviteľ povinný uhradiť objednávateľovi Zmluvnú pokutu vo výške 10 000,- eur bez DPH za každý dokázaný prípad zneužitia objednávateľových interných informácií a údajov, pričom uhradením pokuty nie je dotknutý nárok objednávateľa na náhradu škody. Táto Zmluvná pokuta je splatná do 30 dní od písomného oznámenia objednávateľa o zistení porušenia záväzku podľa tohto bodu Zmluvy.

###### **Článok IX**

###### **OSOBITNÉ USTANOVENIA**

* 1. Zhotoviteľ a objednávateľ sa dohodli, že počas trvania Zmluvy bude pre evidovanie vád, chýb, nedostatkov, incidentov a žiadostí využívaný informačný systém na evidenciu a správu prevádzkových incidentov poskytnutý objednávateľom (ďalej aj „IS Service Desk“), pokiaľ sa zmluvné strany písomne nedohodnú inak. IS Service Desk je používaný aj na poskytovanie servisných služieb podľa tejto Zmluvy. IS Service Desk eviduje vadu a chybu ako incident.
  2. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto Zmluvou alebo s plnením záväzkov podľa tejto Zmluvy bez predchádzajúceho písomného súhlasu objednávateľa. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto Zmluvou bez predchádzajúceho písomného súhlasu objednávateľa. Zhotoviteľ nie je oprávnený postúpiť práva a povinnosti z tejto Zmluvy na tretiu osobu.
  3. Zhotoviteľ sa zaväzuje vytvoriť, dodať a poskytovať predmet Zmluvy prostredníctvom kľúčových expertov t. j. fyzické osoby označené zhotoviteľom, prostredníctvom ktorých zhotoviteľ preukazoval splnenie podmienok účasti a/alebo boli predmetom hodnotenia kritérií vo verejnom obstarávaní, ktorého výsledkom je táto Zmluva a ktoré sú uvedené v Prílohe 4 Zmluvy, prostredníctvom ktorých sa zhotoviteľ zaväzuje poskytovať plnenie predmetu Zmluvy.
  4. Zhotoviteľ vyhlasuje a zaväzuje sa, že zabezpečí účasť na plnení predmetu zmluvy kľúčovými expertmi, čo bude dokladovať mesačnými výkazmi odpracovaných hodín (výkazmi práce). V prípade, ak zhotoviteľ poruší záväzok uvedený v predchádzajúcej vete, má objednávateľ právo na zmluvnú pokutu od zhotoviteľa vo výške 5.000 eur bez DPH za každé jednotlivé porušenie stanoveného záväzku zhotoviteľa.
  5. Pri prípadnej zmeny kľúčového experta zhotoviteľa uvedeného v prílohe 4 tejto Zmluvy musí byť počas celej doby trvania Zmluvy zabezpečená minimálne rovnocenná úroveň odbornosti, čím sa myslia osobné praktické skúsenosti a odborná prax osoby, ktorá je nahradzovaná.
  6. Nedodržanie zhotoviteľových záväzkov podľa bodu 3, 4 alebo bodu 5 tohto článku Zmluvy sa považuje za podstatné porušenie Zmluvy a oprávňuje objednávateľa odstúpiť od tejto Zmluvy s okamžitou účinnosťou ku dňu doručenia písomného odstúpenia od zmluvy z dôvodu podstatného porušenia Zmluvy.
  7. Zhotoviteľ vyhlasuje, že osoba alebo osoby, ktoré sú v registri partnerov verejného sektora zapísané ako jeho koneční užívatelia výhod, nie sú osobami uvedenými v § 11 ods. 1 písm. c) zákona o verejnom obstarávaní, medzi ktoré patrí prezident Slovenskej republiky, člen vlády, vedúci ústredného orgánu štátnej správy, ktorý nie je členom vlády, vedúci orgánu štátnej správy s celoslovenskou pôsobnosťou, sudca Ústavného súdu Slovenskej republiky alebo sudca, generálny prokurátor Slovenskej republiky alebo prokurátor, verejný ochranca práv, predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky, štátny tajomník, generálny tajomník služobného úradu, prednosta okresného úradu, primátor hlavného mesta Slovenskej republiky Bratislavy, primátor krajského mesta alebo primátor okresného mesta a predseda vyššieho územného celku. Zhotoviteľ tiež vyhlasuje, že v prípade, ak na plnenie tejto zmluvy použije subdodávateľa alebo subdodávateľov, ktorí majú povinnosť zapisovať sa do registra partnerov verejného sektora, tak tento subdodávateľ alebo títo subdodávatelia k dátumu podpisu tejto zmluvy nemajú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 1 písm. c) zákona o verejnom obstarávaní.

###### **Článok X**

###### **SÚČINNOSŤ ZHOTOVITEĽA**

1. Zhotoviteľ sa zaväzuje spolupracovať s objednávateľom počas vykonávania diela a vyvinúť maximálne úsilie a súčinnosť z jeho strany tak, aby bolo dielo vykonané v súlade s touto Zmluvou.
2. Zhotoviteľ sa zaväzuje, že pri predčasnom ukončení tejto Zmluvy poskytne objednávateľovi alebo subjektu určenému objednávateľom primeranú súčinnosť pri prechode na nového zhotoviteľa, najmä v oblasti architektúry diela a integrácie informačných systémov a informuje nového zhotoviteľa o všetkých procesných a iných úkonoch pri plnení tejto Zmluvy so zreteľom na úkony týkajúce sa odovzdania diela alebo jeho časti v súlade s touto Zmluvou. Zhotoviteľ je povinný poskytnúť súčinnosť novému subjektu podľa tohto bodu v období maximálne 2 (dvoch) mesiacov od predčasného ukončenia tejto Zmluvy a v rozsahu minimálne 2,5 osobodňa (20 osobohodín) Zmluvy za kalendárny mesiac. V prípade ak objednávateľ bude potrebovať súčinnosť od zhotoviteľa nad rámec 5 osobodní a túto potrebu identifikuje počas trvania tejto Zmluvy, tak objednávateľ a zhotoviteľ môžu za týmto účelom pred ukončením tejto Zmluvy uzatvoriť písomný dodatok k Zmluve, ktorého predmetom bude poskytnutie súčinnosti tretej strane teda novému subjektu na strane zhotoviteľa.
3. Zhotoviteľ sa zaväzuje poskytnúť súčinnosť v zmysle predchádzajúceho bodu tohto článku Zmluvy, najmä v oblasti:
4. podpory a prípravy verejného obstarávania za účelom vysúťaženia nového zhotoviteľa (najmä vo forme konzultácií zo strany zhotoviteľa),
5. nevyhnutnej podpory nového zhotoviteľa po podpise zmluvy (najmä vo forme zaškolenia zamestnancov nového zhotoviteľa),
6. konkrétnych konzultácií vzťahujúcim sa k dielu, a to aj po uplynutí trvania tejto Zmluvy.
7. Objednávateľ a zhotoviteľ sa dohodli, že súčinnosťou v zmysle tohto článku Zmluvy sa myslí maximálne 5 osobodní počas 2 mesiacov po ukončení tejto Zmluvy.

###### **Článok XI**

###### **VYŠŠIA MOC**

Za porušenie Zmluvy sa nepovažuje, ak ktorákoľvek zo zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala (napr. vojna, celoštátny štrajk, zemetrasenie, záplava, požiar, teroristický útok, havária počas transportu, atď.).

Pokiaľ sa zmluvné strany písomne nedohodnú inak, Zmluvne dohodnuté termíny sa predlžujú o dobu trvania okolností vylučujúcich zodpovednosť (vis maior). Na požiadanie zmluvnej strany, ktorej boli oznámené okolnosti vyššej moci je povinná dotknutá zmluvná strana predložiť hodnoverný dôkaz. Zhotoviteľ je povinný preukázať nepriaznivé poveternostné podmienky písomným potvrdením Slovenského hydrometeorologického ústavu.

###### **Článok XII**

###### **ZÁVEREČNÉ USTANOVENIA**

1. Zmluvné strany sa dohodli, že v prípade ak bude niektoré z jednotlivých ustanovení tejto Zmluvy považované za neplatné, nevymáhateľné či neúčinné, nebude mať táto skutočnosť vplyv na platnosť zostávajúcich ustanovení Zmluvy. Namiesto neplatného, nevymáhateľného, či neúčinného ustanovenia, bude platiť také ustanovenie, ktoré čo najviac zodpovedá zmyslu a účelu toho ustanovenia.
2. Táto Zmluva (vrátane jej prípadných dodatkov) patrí medzi povinne zverejňované Zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ berie na vedomie zverejnenie tejto Zmluvy (vrátane jej prípadných dodatkov) a faktúr zhotoviteľa doručených objednávateľovi, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
3. Táto Zmluva nadobúda platnosť a je pre Zmluvné strany záväzná odo dňa jej podpísania oprávnenými zástupcami oboch Zmluvných strán; ak oprávnení zástupcovia oboch Zmluvných strán nepodpíšu túto Zmluvu v ten istý deň, tak rozhodujúci je deň neskoršieho podpisu. Táto Zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa v súlade s § 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám.
4. Právne vzťahy Zmluvných strán výslovne neupravené v tejto Zmluve sa riadia príslušnými ustanoveniami Obchodného zákonníka a všeobecne záväznými právnymi predpismi Slovenskej republiky s ním súvisiacimi.
5. V prípade sporného výkladu ustanovení tejto Zmluvy alebo neplnenia záväzkov Zmluvných strán sa obidve Zmluvné strany budú snažiť prednostne dosiahnuť vzájomnú dohodu. Pokiaľ sa Zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto Zmluvy budú riešené vecne a miestne príslušnými súdmi Slovenskej republiky.
6. Túto Zmluvu možno meniť výlučne formou písomných číslovaných dodatkov k tejto Zmluve, podpísaných oprávnenými zástupcami oboch Zmluvných strán v súlade so zákonom o verejnom obstarávaní.
7. Zmluva je vyhotovená v štyroch rovnopisoch, tri rovnopisy sú určené pre objednávateľa a jeden rovnopis je určený pre zhotoviteľa.
8. Objednávateľ pri spracúvaní osobných údajov dotknutých osôb zhotoviteľa pre účely plnenia tejto Zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
9. Neoddeliteľnou súčasťou tejto Zmluvy sú nasledujúce prílohy:

Príloha 1 – Špecifikácia predmetu plnenia

Príloha 2 – Cena predmetu plnenia

Príloha 3 – Slovník pojmov

Príloha 4 – Kľúčoví experti a zoznam zhotoviteľových subdodávateľov

Príloha 5 – Fakturačné míľniky

Príloha 6 – Všeobecné podmienky k Zmluve

1. Zmluvné strany (každá za seba) zhodne záväzne vyhlasujú, že sú oprávnené uzavrieť túto Zmluvu, a že táto Zmluva nebola uzavretá za nevýhodných ani nevyhovujúcich podmienok pre žiadnu Zmluvnú stranu. Súčasne Zmluvné strany (každá za seba) zhodne záväzne vyhlasujú, že sa s touto Zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto Zmluvy plniť, pričom Zmluvné strany na znak toho, že táto Zmluva je určitá, zrozumiteľná a zodpovedá ich slobodnej vôli, vlastnoručne podpísali túto Zmluvu prostredníctvom svojich oprávnených zástupcov.

|  |  |  |
| --- | --- | --- |
| **Za objednávateľa:** |  | **Za zhotoviteľa:** |
| V Bratislave, dňa .............................. |  | V ................, dňa .............................. |
| ..........................................................................  <vyplní verejný obstarávateľ> |  | ........................................................................  <vyplní uchádzač> |

###### **Príloha 1 – Špecifikácia predmetu plnenia**

**A. Požiadavky na dodaný HR systém**

(obsahuje okrem iného aj projektové požiadavky, akceptačné testovanie, harmonogram)

<požiadavky vyjadrené Opisom predmetu zákazky sú neoddeliteľnou súčasťou tejto Zmluvy, pričom verejný obstarávateľ ich doplní podľa príloh súťažných podkladov. Verejný obstarávateľ priloží kompletný Opis predmetu zákazky ako Prílohu 1 – Špecifikácia predmetu plnenia pred podpisom Zmluvy>

**B. Služby podpora a údržba** počas zhotovovania, vytvárania diela zhotoviteľom poskytovaná na dodaných moduloch.

1. ***Podpora*** 
   1. Do tejto oblasti služieb je zaradená aj súčinnosť zhotoviteľa pri analýze a odstraňovaní bezpečnostných zistení identifikovaných počas prevádzky dodávaného informačného systému resp. jeho jednotlivých modulov počas vytvárania diela.
   2. Zhotoviteľ sa zaväzuje poskytovať službu Podpora v súlade s nasledovnou tabuľkou:

| **Tabuľka č. 1** | | | | | | | |
| --- | --- | --- | --- | --- | --- | --- | --- |
| **ID** | **Činnosti** | **Aktivácia služby** | | | **Úroveň služby** | | |
| **Spúšťač** | **Frekvencia** | **Štart** | **Dostupnosť služby** | **Doba odozvy** | **Lehota služby** |
| 1. | Riešenie a odstránenie prevádzkových incidentov klasifikovaných ako „Iný prevádzkový incident“ | Prijatie požiadavky zo Service Desk alebo mailom alebo telefonicky | n/a | n/a | 5x8  (7.30-15:30)  pracovné dni | do 4 hodín od prijatia žiadosti | do 48 hodín od prijatia žiadosti |
| 2. | Poskytovanie poradenstva (telefonicky, elektronickou poštou, prostredníctvom IS Service Desk) súvisiacich s problematikou bežnej prevádzky dodaného systému a jeho častí ako aj s chybovými hláseniami systému, funkcionality dodaného systému, administrácie dodaného systému | Prijatie požiadavky mailom alebo telefonicky | n/a | n/a | 5x8  (7.30-15:30)  pracovné dni | do 4 hodín od prijatia žiadosti | do 48 hodín od prijatia žiadosti |
| 3. | Poskytovanie poradenstva (prostredníctvom IS Service Desk) súvisiacich s postupmi pri zmenách konfigurácie dodaného systému | Prijatie požiadavky mailom alebo telefonicky | n/a | n/a | 5x8  (7.30-15:30)  pracovné dni | do 4 hodín od prijatia žiadosti | do 48 hodín od prijatia žiadosti |
| 4. | Posudzovanie návrhov objednávateľa na malé zmeny nastavenia a konfigurácie dodaného systému ako aj konzultácie v rozsahu do 8 osobohodín / 1 požiadavka na zmenu | Prijatie požiadavky mailom alebo telefonicky | n/a | n/a | 5x8  (7.30-15:30)  pracovné dni | do 4 hodín od prijatia žiadosti | do 48 hodín od prijatia žiadosti |
| 5. | Poskytovanie konzultácií (telefonicky, prostredníctvom IS Service Desk) súvisiacich s možnosťami ďalšieho rozvoja a rozšírenia IBFO | Prijatie požiadavky zo Service Desk alebo mailom alebo telefonicky | n/a | n/a | 5x8  (7.30-15:30)  pracovné dni | do 4 hodín od prijatia žiadosti | do 48 hodín od prijatia žiadosti |
| 6. | Sledovanie a vyhodnocovanie aktualizácií softvéru, poskytovanie informácií objednávateľovi o nových verziách a opravách programového vybavenia dodaného informačného systému a použitých softvérov tretích strán spolu s odporúčaním na ich aplikovanie | Prijatie požiadavky mailom alebo telefonicky | 1 x 3 mesiace | n/a | 5x8  (7.30-15:30)  pracovné dni | do 4 hodín od prijatia žiadosti | do 48 hodín od prijatia žiadosti |
| 7. | Predkladanie návrhov na zlepšenie výkonnosti prevádzkovaného IS | Prijatie požiadavky mailom alebo telefonicky | 1 x 3 mesiace | n/a | 5x8  (7.30-15:30)  pracovné dni | do 4 hodín od prijatia žiadosti | do 48 hodín od prijatia žiadosti |
| 8. | Nahlasovanie akéhokoľvek **bezpečnostného zistenia** ihneď po jeho identifikácii  **Pozri bod 1.7 a,** | Identifikácia bezpečnostného zistenia | n/a | n/a | 5x8  (7.30-15:30)  pracovné dni | do 4 hodín od prijatia žiadosti | do 48 hodín od prijatia žiadosti |
| 90. | Súčinnosť pri výskyte **bezpečnostného incidentu**  **pozri body 1.7 b, c, d , e, f,** | Prijatie požiadavky zo Service Desk alebo mailom alebo telefonicky | n/a | n/a | 5x8  (7.30-15:30)  pracovné dni | do 4 hodín od prijatia žiadosti | do 48 hodín od prijatia žiadosti |
| 10. | Súčinnosť pri výskyte **bezpečnostnej hrozby**  **pozri body 1.7 b. c. f,** | Prijatie požiadavky zo Service Desk alebo mailom alebo telefonicky | n/a | n/a | 5x8  (7.30-15:30)  pracovné dni | do 4 hodín od prijatia žiadosti | do 48 hodín od prijatia žiadosti |
| 11. | Súčinnosť pri výskyte **podozrivej udalosti**  **pozri body 1.7 b, c, f,** | Prijatie požiadavky zo Service Desk alebo mailom alebo telefonicky | n/a | n/a | 5x8  (7.30-15:30)  pracovné dni | do 4 hodín od prijatia žiadosti | do 48 hodín od prijatia žiadosti |

* 1. V rámci služby „Podpora“ bude Zhotoviteľ dodávať vysvetlenia na otázky poverených používateľov objednávateľa a poskytovanie krátkych hodnotení vplyvu prípadných požiadaviek objednávateľa na dodaný systém.
  2. Služba Podpora bude zhotoviteľom poskytovaná buď výkonom činností na mieste, zabezpečeným vzdialeným prístupom, prostredníctvom telefónu alebo elektronickou poštou v systéme objednávateľa určenom na zaznamenávanie prevádzkových incidentov (IS Service Desk).
  3. Služba Podpora poskytovaná zhotoviteľom objednávateľovi zahrňuje aj koordináciu a riadenie poskytovania Servisných služieb poskytovaných objednávateľovi podľa tejto Servisnej zmluvy.
  4. Zhotoviteľ sa zaväzuje sledovať zverejňovanie nových verzií komponentov a nových komponentov tretích strán, ktoré sú použité v dodanom informačnom systéme a bezodkladne písomne informovať objednávateľa o dostupnosti nových verzií, pričom sa zaväzuje pripraviť plán na bezodkladné nasadenie nových verzií v súlade s bezpečnostnými pravidlami objednávateľa, ak obsahujú opravu prevádzkových chýb, resp. bezpečnostných hrozieb a zraniteľností.
  5. Zhotoviteľ sa zaväzuje po dohode s objednávateľom zabezpečiť včasnú náhradu komponentov tretích strán, tak aby v prevádzke nebol používaný žiadny komponent, na ktorý nie je zmluvne zabezpečená podpora výrobcu.

Postup odsúhlasenia zmien poskytnutých objednávateľom

* + 1. Objednávateľ zaeviduje prostredníctvom systému IS Service Desk požiadavku na vykonanie zmien a/alebo rozšírení, ktoré budú vykonané na vývojovom prostred objednávateľom a popíše požadované zmeny a/alebo rozšírenia dodaného systému.
    2. Zhotoviteľ posúdi a potvrdí správnosť popisu navrhovanej zmeny a/alebo rozšírenia v dodanom systéme, prípadne požiada objednávateľa o doplnenie.
    3. Objednávateľ v zmysle zhotoviteľom schváleného popisu zrealizuje navrhovanú zmenu a/alebo rozšírenie vo vývojovom prostredí. V prípade, že uvedená zmena bude zrealizovaná na vývojovom prostredí objednávateľa, poskytne ju objednávateľ na inštaláciu do vývojového prostredia zhotoviteľa.
    4. Zhotoviteľ odošle zmenu a/alebo rozšírenie na inštaláciu do testovacieho prostredia objednávateľa.
    5. Objednávateľ vykoná akceptačné testovanie zmeny a/alebo rozšírenia v testovacom prostredí objednávateľa.
    6. V prípade úspešného otestovania zmeny a/alebo rozšírenia objednávateľ inštaluje (nasadí) otestovanú zmenu a/alebo rozšírenie do produkčného prostredia objednávateľa.
  1. **Bezpečnostnými zisteniami** sú podľa stupňa významu (utriedené od najvyššieho po najnižší):
  2. **bezpečnostný incident,**
  3. **bezpečnostná hrozba,**
  4. **podozrivá udalosť.**

Uvedené pojmy súbližšiedefinované v Prílohe č. 3: Slovník pojmov tejto Zmluvy.

* 1. Nahlasovanie a poskytovanie súčinnosti zo strany Zhotoviteľa pri riešení bezpečnostných zistení:
     1. Zhotoviteľ sa zaväzuje nahlásiť akékoľvek bezpečnostné zistenie ihneď po jeho identifikácii,
     2. Zhotoviteľ sa zaväzuje poskytnúť súčinnosť pri identifikácií a analýze bezpečnostného zistenia  v rozsahu potrebnom na jeho detailnú identifikáciu, zistenie času vzniku a trvania, rozsahu a príčiny,
     3. Zhotoviteľ sa zaväzuje poskytnúť súčinnosť pri návrhu opatrení a termínov na odstránenie bezpečnostného zistenia, a takisto identifikovať prípadné dopady navrhnutých opatrení na funkčnosť a prevádzku systému,
     4. Zhotoviteľ sa zaväzuje poskytnúť súčinnosť pri kontrole a identifikácii zmien v IT infraštruktúre a IS objednávateľa po narušení bezpečnosti **(platí len pre bezpečnostné incidenty)**,
     5. Zhotoviteľ sa zaväzuje poskytnúť súčinnosť pri odstránení následkov vyplývajúcich z narušenia bezpečnosti **(platí len pre bezpečnostné incidenty)**,
     6. Zhotoviteľ sa zaväzuje poskytnúť súčinnosť pri návrhu a realizácii opatrení na zamedzenie opakovania bezpečnostného zistenia v termíne na základe vzájomnej dohody.

1. ***Údržba*** 
   1. Pre účely tejto Servisnej zmluvy sa pod službou "Údržba" rozumie riešenie a odstraňovanie prevádzkových incidentov podľa závažnosti ako „Zásadný incident“ a „Závažný incident“ a „Nepodstatný incident“ bez ohľadu na to, či príčinou prevádzkového incidentu sú zmeny a/alebo rozšírenia dodaného systému realizované zhotoviteľom a/alebo objednávateľom.

Do tejto oblasti služieb integrálne je zaradené aj odstraňovanie bezpečnostných incidentov identifikovaných počas prevádzky predmetnej Servisnej služby.

Zhotoviteľ sa zaväzuje poskytovať službu Údržba v súlade s nasledovnou tabuľkou:

| **Tabuľka č. 2** | | | | | | | |
| --- | --- | --- | --- | --- | --- | --- | --- |
| **ID** | **Činnosti** | **Aktivácia služby** | | | **Úroveň služby** | | |
| **Spúšťač** | **Frekvencia** | **Štart** | **Dostupnosť služby** | **Doba odozvy** | **Lehota služby** |
|  | Riešenie a odstránenie prevádzkových incidentov klasifikovaných ako: **„Zásadný incident**“ a obnova riadnej prevádzky buď výkonom činností na mieste, po vzájomnej dohode objednávateľa a zhotoviteľa zabezpečeným vzdialeným prístupom | Prijatie požiadavky zo Service Desk alebo e-mailom alebo telefonicky | n/a | n/a | 5x8  (7.30-15:30)  pracovné dni | do 2 hodín od prijatia žiadosti | do 24 hodín od prijatia žiadosti |
|  | Riešenie a odstránenie prevádzkových incidentov klasifikovaných ako: **„Zásadný incident**“ a obnova riadnej prevádzky buď výkonom činností na mieste, po vzájomnej dohode objednávateľa a zhotoviteľa zabezpečeným vzdialeným prístupom v čase zvýšenej starostlivosti | Prijatie požiadavky telefonicky, emailom alebo zo Service Desk | n/a | n/a | 5x8  (7.30-15:30)  pracovné dni | Do 30 min | Do 2 hodín |
|  | Riešenie a odstránenie prevádzkových incidentov klasifikovaných ako: **„Závažný incident**“ a obnova riadnej prevádzky buď výkonom činností na mieste, po vzájomnej dohode objednávateľa a zhotoviteľa zabezpečeným vzdialeným prístupom | Prijatie požiadavky zo Service Desk alebo e-mailom alebo telefonicky | n/a | n/a | 5x8  (7.30-15:30)  pracovné dni | do 4 hodín od prijatia žiadosti | do 36 hodín od prijatia žiadosti |
|  | Riešenie a odstránenie prevádzkových incidentov klasifikovaných ako: **„Nepodstatný incident“** buď výkonom činností na mieste, po vzájomnej dohode objednávateľa a zhotoviteľa zabezpečeným vzdialeným prístupom | Prijatie požiadavky zo Service Desk alebo e-mailom alebo telefonicky | n/a | n/a | 5x8  (7.30-15:30)  pracovné dni | Spätná odozva na požiadavku je do 5 dní od prijatia požiadavky | do 10 dní |
|  | Odborná asistencia zamestnancom objednávateľa pri nasadení objednávateľom odsúhlasených nových verzií a opráv prevádzkovaného informačného systému | Kalendár | dohodou | - | - | - | dohodou |
|  | Odborná asistencia zamestnancom objednávateľa pri nasadení objednávateľom odsúhlasených opravných balíčkov (patch) do SW tretích strán. | Kalendár | dohodou | - | - | - | dohodou |

* 1. Pri poskytovaní služby Údržba je Lehota služby záväzná aj v prípade, ak by pri jednotlivých činnostiach služby Údržba požadovaných objednávateľom počas Dostupnosti služby malo jej dodržanie prekročiť hornú hranicu stanovenej pracovnej doby.
  2. Zhotoviteľ sa zaväzuje v rámci služby Údržba používať nasledovný postup evidovania prevádzkových incidentov v systéme pre evidenciu incidentov objednávateľa:
     1. objednávateľ alebo zhotoviteľ zaeviduje prevádzkový incident prevádzkovaného IS,
     2. zhotoviteľ analyzuje prevádzkový incident a v rámci analýzy uvedie príčinu prevádzkového incidentu,
     3. zhotoviteľ vyrieši prevádzkový incident a v rámci riešenia uvedie
        1. spôsob vyriešenia prevádzkového incidentu,
        2. dopad na IT dokumentáciu prípadne aj aktualizovanú príslušnú časť IT dokumentácie,
        3. postup na testovanie navrhnutého riešenia prevádzkového incidentu
        4. postup na inštalovanie riešenia prevádzkového incidentu,
        5. či riešenie má alebo nemá vplyv na riešenie iných incidentov,
     4. zhotoviteľ dodá riešenie prevádzkového incidentu dohodnutým spôsobom, aby pri implementovaní (nasadení) riešenia prevádzkového incidentu nedochádzalo k vzniku nových prevádzkových incidentov,
     5. objednávateľ zabezpečí otestovanie prevádzkového incidentu po jeho inštalácii (nasadení) v testovacom prostredí na základe zhotoviteľom navrhnutého postupu - objednávateľ vráti prevádzkový incident na doriešenie zhotoviteľovi v prípade, že prevádzkový incident nie je odstránený,
     6. objednávateľ vykoná inštaláciu (nasadenie) riešenia prevádzkového incidentu podľa postupu na inštalovanie riešenia prevádzkového incidentu,
     7. objednávateľ uzavrie riešenie prevádzkového incidentu a vypracuje protokol o testovaní, alebo uvedie informáciu o výsledkoch testovania do systému pre evidenciu incidentov objednávateľa v prípade, že testovanie preukáže odstránenie prevádzkového incidentu,
     8. objednávateľ môže požiadať zhotoviteľa o účasť pri overení riešenia prevádzkového incidentu a zhotoviteľ je v tomto prípade zaviazaný sa overenia zúčastniť,
     9. objednávateľ po uzavretí prevádzkového incidentu inštaluje (nasadí) otestované riešenie prevádzkového incidentu do produkčného prostredia.
  3. Zhotoviteľ nezodpovedá za chyby v zdrojovom kóde, knižniciach a/alebo meta-dátach prevádzkovaného IS. Zhotoviteľ môže na odstránenie prevádzkových incidentov podľa závažnosti s Lehotami služieb použiť dočasné náhradné riešenie (workaround), ktoré objednávateľ odsúhlasí a následne nasadí do procesov a prevádzky IT ako mimoriadne a neodkladné riešenie prevádzkového incidentu.
  4. Ak sa zmluvné strany nedohodnú inak, náhradné riešenie (workaround):
     1. ktoré dočasne eliminovalo vážne chyby alebo nedostatky spôsobujúce zásadný prevádzkový incident systému bude nahradené riadnou opravou, systémovou a trvalou opravou vážnej chyby alebo nedostatku v lehote do 4 pracovných dní po ich nahlásení,
     2. ktoré dočasne eliminovalo chyby a/alebo nedostatky spôsobujúce závažný prevádzkový incident systému bude nahradené riadnou opravou, systémovou a trvalou opravou chyby alebo nedostatku v lehote do 7 pracovných dní po ich nahlásení.
  5. Súčasťou odstraňovania prevádzkových incidentov je aj aktualizácia dokumentácie k prevádzkovanému IS v súvislosti s opravou chýb a nedostatkov v prevádzkovanom IS
  6. Klasifikáciu prevádzkových incidentov stanovuje poverený zamestnanec objednávateľa podľa závažnosti:

|  |  |
| --- | --- |
| **Tabuľka č. 3** | |
| **Závažnosť/typ incidentu** | **Popis naliehavosti incidentu** |
| Zásadný prevádzkový incident | Do tejto klasifikácie spadajú všetky neplánované výpadky prevádzky IS oznámené zhotoviteľovi objednávateľom, u ktorých sa riešením prevádzkového incidentu zistí, že je spôsobený vážnou chybou alebo nedostatkom IS a táto chyba a/alebo nedostatok zabraňuje jeho riadnemu používaniu v prevádzke nasledovne:   1. Aplikačné funkcie systému nie sú funkčné ako celok, alebo ide o takú chybu alebo nedostatok IS, ktorý neumožní úspešne realizovať procesy v NBS podporované IS alebo 2. Aplikačné funkcie IS, prostredníctvom ktorých sa realizujú časovo závislé procesy súvisiace najmä s hotovostnými, majetkovými prevodmi a účtovnými procedúrami, nie sú úplne funkčné, alebo 3. Aplikačné funkcie IS, ktoré majú priamy dopad na riadny chod NBS, nie sú funkčné. |
| Závažný prevádzkový incident | Do tejto klasifikácie spadajú všetky neplánované výpadky prevádzky IS oznámené zhotoviteľovi objednávateľom, u ktorých sa riešením prevádzkového incidentu zistí, že je spôsobený chybou alebo nedostatkom IS a táto chyba a/alebo nedostatok zabraňuje jeho plnohodnotné používaniu v prevádzke nasledovne:   1. Aplikačné funkcie IS neumožňujú vykonanie činnosti a/alebo vytvorenie výstupov, ktoré NBS potrebuje na splnenie svojich záväzkov voči externým subjektom, 2. Aplikačné funkcie IS, prostredníctvom ktorých sa realizujú časovo závislé procesy súvisiace najmä s hotovostnými, majetkovými prevodmi a účtovnými procedúrami, nie sú čiastočne funkčné. |
| Nepodstatný prevádzkový incident | Do tejto klasifikácie spadajú všetky neplánované výpadky prevádzky IS oznámené zhotoviteľovi objednávateľom, ktoré nie sú klasifikované ako závažné alebo zásadné prevádzkové incidenty.  Prevádzkové incidenty tejto klasifikácie síce obmedzujú používanie systému ale v zásade neobmedzujú základné funkcie a prevádzku tohto IS. |

* 1. Zhotoviteľ môže na základe vykonanej analýzy prevádzkového incidentu požiadať objednávateľa o zmenu klasifikácie prevádzkového incidentu. O zmene klasifikácie prevádzkového incidentu rozhoduje poverený zamestnanec objednávateľa na základe analýzy prevádzkového incidentu predloženej zhotoviteľom.
  2. Zhotoviteľ sa zaväzuje poskytnúť plnú súčinnosť objednávateľovi pri obnove služby IT pokiaľ samotnú obnovu (napr. nasadenie opravy alebo riešenia) v prostredí NBS realizuje objednávateľ.

1. **Služby zmenové požiadavky** (implementácia)
   1. Pre účely Zmluvy sa pod pojmom služby zmenové požiadavky rozumie služba riadenia zmien umožňujúca
      1. Predbežnú analýzu požiadaviek objednávateľa a rámcový návrh ich riešenia
      2. Následnú funkčnú analýzu požiadaviek objednávateľa a detailný návrh ich riešenia vrátane cenovej ponuky
      3. Samotnú úpravu systému podľa požiadaviek objednávateľa s cieľom zabezpečiť zlepšenie existujúcej a/alebo dodanie novej funkčnosti do dodaného informačného systému.
   2. Zhotoviteľ sa zaväzuje poskytnúť objednávateľovi služby zmenové požiadavky v rozsahu maximálne 100 osobodní počas trvania tejto Zmluvy**,** ak o vykonanie tejto služby objednávateľ požiada formou písomnej záväznej objednávky vystavenej a doručenej zhotoviteľovi a v množstve v akom o to objednávateľ touto záväznou písomnou objednávkou požiada.
   3. Objednávateľ požaduje, aby zhotoviteľ poskytoval služby zmenové požiadavky tak, aby pri poskytnutí tejto služby nedošlo k zásahu do autorských práv tretích osôb, ktoré sa podieľali na implementácii dodaného systému.
   4. Zhotoviteľ sa zaväzuje poskytovať služby zmenové požiadavky v súlade s nasledovnou tabuľkou:

| **Tabuľka č. 6** | | | | | | | |
| --- | --- | --- | --- | --- | --- | --- | --- |
| **ID** | **Služba / Činnosti** | **Aktivácia služby** | | | **Úroveň služby** | | |
| **Spúšťač** | **Frekvencia** | **Štart** | **Dostupnosť služby** | **Doba odozvy** | **Lehota služby** |
| 1. | Vykonať predbežnú analýzu a vypracovať písomnú ponuku na funkčnú analýzu požiadavky a na návrh riešenia | Prijatie požiadavky zo Service Desk alebo mailom alebo telefonicky | n/a | n/a | 5x8  (7.30-15:30)  pracovné dni | do 4 hodín | Pdo 48 hodín od prijatia žiadosti |
| 2. | Vykonať funkčnú analýzu požiadavky a vypracovať návrh riešenia | Podľa objednávky | n/a | n/a | 5x8  (7.30-15:30)   pracovné dni | n/a | Podľa objednávky |
| 3. | Realizácia požiadavky, aktualizácia sprievodnej dokumentácie dodaného systému | Podľa objednávky | n/a | n/a | 5x8  (7.30-15:30)  pracovné dni | n/a | Podľa objednávky |

* 1. Zhotoviteľ sa zaväzuje poskytovať služby zmenové požiadavky nasledujúcim spôsobom:
     1. objednávateľ zašle zhotoviteľovi požiadavku,
     2. zhotoviteľ vypracuje ponuku na analýzu požiadavky a na návrh riešenia,
     3. objednávateľ vyhodnotí ponuku na analýzu požiadavky a na návrh riešenia a v prípade jej akceptovania zašle zhotoviteľovi objednávku na vypracovanie analýzy požiadavky a návrhu riešenia,
     4. zhotoviteľ vykoná analýzu požiadavky objednávateľa a vypracuje návrh riešenia a
     5. objednávateľ vyhodnotí návrh riešenia a v prípade jeho akceptovania a prijatia rozhodnutia o realizácii požiadavky zašle zhotoviteľovi objednávku na realizáciu riešenia,
     6. v prípade rozsiahlej požiadavky objednávateľ môže požiadať zhotoviteľa najprv o vypracovanie ponuky na analýzu požiadavky a jej realizáciu a následne o vypracovanie ponuky na návrh riešenia a samotnú realizáciu riešenia.
  2. Požiadavka týkajúca sa poskytnutia služby zmenové požiadavky bude v písomnej forme odovzdaná zhotoviteľovi na predbežnú analýzu. Táto požiadavka musí obsahovať:
     1. názov požiadavky a poradové číslo požiadavky,
     2. popis a dôvod požadovaných úprav,
     3. očakávané dopady týchto úprav – napr. nová funkčnosť a pod. a
     4. podpis oprávnenej osoby na strane objednávateľa.
  3. Objednávateľ požaduje, aby zhotoviteľ na základe požiadavky objednávateľa na predbežnú analýzu najneskôr do 5 pracovných dní od obdržania požiadavky vypracoval písomnú ponuku na analýzu požiadavky a na návrh riešenia. Táto písomná ponuka musí obsahovať:
     1. odkaz na pôvodnú požiadavku,
     2. záväznú cenu za analýzu a návrh riešenia,
     3. dobu realizácie a termín ukončenia,
     4. predbežný návrh harmonogramu analýzy spolu s popisom činností, ktoré plánuje vykonať počas analýzy a návrhu riešenia a
     5. podpis(y) zodpovedného(ých) zástupcu(ov) zhotoviteľa.
  4. Objednávateľ na základe vyhodnotenia ponuky rozhodne o prijatí alebo odmietnutí tejto ponuky. V prípade odmietnutia ponuky môže navrhnúť zhotoviteľovi, aby prehodnotil ponuku a predložil novú ponuku na analýzu požiadavky a na návrh riešenia.
  5. Po schválení ponuky objednávateľ vystaví objednávku na funkčnú analýzu požiadavky a návrh riešenia, pričom v objednávke zohľadní zhotoviteľom navrhovanú dobu realizácie. Funkčnú analýzu požiadavky a návrh riešenia realizuje zhotoviteľ až po obdržaní objednávky na funkčnú analýzu požiadavky a návrh riešenia, a to najneskôr do termínu určeného v objednávke.
  6. Objednávateľ požaduje, aby zhotoviteľ na základe objednávky analyzoval požiadavku objednávateľa a písomne navrhol riešenie spolu s návrhom harmonogramu implementácie a pevnej ceny. Návrh riešenia musí obsahovať:
     1. odkaz na pôvodnú požiadavku,
     2. detailný popis riešenia (doplnkom sú i odkazy do pôvodnej dokumentácie) a jeho dopad na systém,
     3. záväznú cenu za realizáciu navrhovaného riešenia s rozpisom doby realizácie,
     4. predbežný návrh harmonogramu implementácie riešenia s dobou realizáciu navrhovaného riešenia a termínom ukončenia,
     5. podpis(y) zodpovedného(ých) zástupcu(ov) zhotoviteľa.
  7. Objednávateľ na základe vyhodnotenia funkčnej analýzy a návrhu riešenia rozhodne, či túto funkčnú analýzu a návrh riešenia akceptuje a podpíše protokol „Protokol o prijatí analýzy a návrhu riešenia požiadavky v rámci dodaného systému“, pričom dátumom prevzatia je dátum uvedený v protokole o prijatí analýzy. Protokol o prijatí analýzy a návrhu riešenia je vyhotovený v dvoch rovnopisoch, objednávateľ aj zhotoviteľ obdržia po jednom vyhotovení protokolu o prijatí analýzy.

V prípade, že bude mať objednávateľ výhrady k vyhodnoteniu analýzy a návrhu riešenia je objednávateľ oprávnený navrhnúť zhotoviteľovi, aby prehodnotil predovšetkým navrhovaný spôsob, čas a harmonogram implementácie riešenia a predložil novú analýzu a návrh riešenia.

Ak objednávateľ rozhodne, že sa požiadavka bude realizovať v súlade s analýzou a návrhom riešenia, zašle zhotoviteľovi objednávku na realizáciu požiadavky, pričom v objednávke zohľadní zhotoviteľom navrhovanú dobu realizácie riešenia. K samotnej realizácii riešenia pristúpi zhotoviteľ až po obdržaní objednávky na realizáciu riešenia v termíne stanovenom v objednávke.

* 1. V prípade požiadavky, kde na základe dohody objednávateľa a zhotoviteľa pre stanovenie spôsobu realizácie požiadavky objednávateľa, harmonogramu realizácie požiadavky objednávateľa a pevnej ceny za realizáciu požiadavky objednávateľa nie je potrebná samostatná analýza požiadavky a návrh riešenia, môže objednávateľ zaslať objednávku na realizáciu požiadavky bez toho, aby bol dodržaný postup poskytovania služby zmenové požiadavky popísaný v bode 3.3., 3.4., 3.5, 3.6, 3.7., t.j. môže požiadať zhotoviteľa na vytvorenie analýzy a realizáciu riešenia.
  2. Objednávateľ požaduje, aby bol dodržaný nasledovný postup pri prevzatí upraveného prevádzkovaného IS alebo jeho časti:
     1. zhotoviteľ dodá úpravu systému alebo jeho časti,
     2. zhotoviteľ dodá návrh postupov pre overenie funkčnosti úpravy dodaného systému v termíne, ktorý bude uvedený v návrhu harmonogramu implementácie, avšak najneskôr k termínu dodania riešenia. Objednávateľ v prípade potreby je oprávnený požiadať zhotoviteľa o zmenu alebo doplnenie zhotoviteľom predložených návrhov postupov, ktoré zhotoviteľ po prípadnej konzultácií s objednávateľom zapracuje,
     3. zhotoviteľ dodá na jednom médiu oddelene aktualizáciu tej časti inštalačných a používateľských príručiek a technickej dokumentácie systému, ktorá bola službou dotknutá, a taktiež úplné aktualizované inštalačné a používateľské príručky a technickú dokumentáciu systému doplnenú o tieto zmeny najneskôr 5 pracovných dní pred začiatkom overenia funkčnosti, pokiaľ nebude vzájomne dohodnuté inak,
     4. v prípade, že úprava systému sa týka IT zariadenia alebo jeho časti zhotoviteľ dodá úpravu dodaného informačného systému najneskôr v deň overovania jeho funkčnosti ,
     5. objednávateľ overí funkčnosť upraveného systému alebo jeho časti v podmienkach objednávateľa, za účasti zhotoviteľa, pokiaľ nebude vzájomne dohodnuté inak,
     6. objednávateľ vyhodnotí úspešnosť overenia na základe splnenia objednávateľom vypracovaných a vzájomne schválených kritérií, ktoré budú vztiahnuté na počet a závažnosť nedostatkov,
     7. objednávateľ potvrdí po úspešnom ukončení overenia prevzatie úpravy systému alebo jeho časti podpisom protokolu o plnení služby zmenové požiadavky dodaného systému, ktorého súčasťou bude protokol o akceptácii upraveného dodaného informačného systému, alebo jeho časti - „Protokol o akceptácií dodaného systému“, pričom dátumom prevzatia je dátum uvedený v protokole o plnení služby zmenové požiadavky. Protokol o plnení služby zmenové požiadavky úpravy systému alebo jeho časti je vyhotovený v piatich rovnopisoch, pričom objednávateľ obdrží štyri a zhotoviteľ jedno vyhotovenie tohto protokolu,
     8. súčasťou dodávky úpravy dodaného informačného systému budú aj postupy, na základe ktorých bude môcť objednávateľ vykonávať zmeny a/alebo rozšírenia dodaného systému bez predchádzajúceho súhlasu zhotoviteľa.
     9. súčasťou dodávky úpravy dodaného informačného systému je aj aktualizácia dokumentácie k dodanému systému v súvislosti s opravou chýb a nedostatkov v dodanom systéme
  3. Platba za analýzu požiadavky a návrh riešenia bude realizovaná na základe objednávateľom podpísaného protokolu o prijatí analýzy a návrhu riešenia požiadavky a k nej zhotoviteľom vystavenej faktúry podľa objednávky na analýzu požiadavky a návrh riešenia.
  4. Platba za realizáciu riešenia bude uskutočnená na základe objednávateľom podpísaného protokolu plnenia služby zmenové požiadavky a k nej zhotoviteľom vystavenej faktúry podľa objednávky na realizáciu riešenia.

**C. Projektové požiadavky**

Zhotoviteľ sa zaväzuje vykonávanie a dodávanie diela riadiť ako projekt na základe projektovej metodiky, ktorú určuje pracovný predpis objednávateľa č. 20/2020 o projektovom riadení (založená na princípoch metodiky PRINCE2) a na základe projektových požiadaviek, ktoré boli súčasťou súťažných podkladov k zákazke s názvom „*Implementácia nového systému riadenia ľudských zdrojov v NBS*“, z ktorej vzišla táto Zmluva, pričom ak o ne zhotoviteľ počas trvania tejto Zmluvy požiada, objednávateľ sa zaväzuje mu ich bezodkladne poskytnúť.

**D. Akceptačné testovanie, skúšobná prevádzka**

<požiadavky na Akceptačné testovanie, skúšobnú prevádzku sú upravené a vyjadrené Opisom predmetu zákazky, ktorý doplní verejný obstarávateľ. Verejný obstarávateľ priloží kompletný Opis predmetu zákazky ako Prílohu 1 – Špecifikácia predmetu plnenia pred podpisom Zmluvy>

# E. Zoznam použitých SW zhotoviteľa a SW 3. strán

***A. Použitý SW zhotoviteľa***

|  |  |  |  |  |  |  |
| --- | --- | --- | --- | --- | --- | --- |
| **Poradie** | **Názov s popisom** | **Výrobca/autor a typ použitého SW** | **Licencia k SW** | **Počet ks** | **Jednotková cena** | **Celková cena** |
| 1 | vyplní uchádzač | vyplní uchádzač | vyplní uchádzač | vyplní uchádzač | vyplní uchádzač | vyplní uchádzač |
| x | ... | ... | .. | ... | ... | ... |
| **Spolu:** | | **-** | - | vyplní uchádzač | vyplní uchádzač | vyplní uchádzač |

***B. Použitý SW 3. strán***

|  |  |  |  |  |  |  |
| --- | --- | --- | --- | --- | --- | --- |
| **Poradie** | **Názov s popisom** | **Výrobca/autor a typ použitého SW** | **Licencia k SW** | **Počet ks** | **Jednotková cena** | **Celková cena** |
| 1 | vyplní uchádzač | vyplní uchádzač | vyplní uchádzač | vyplní uchádzač | vyplní uchádzač | vyplní uchádzač |
| x | ... | ... | ... | ... | ... | ... |
| **Spolu:** | | - | - | vyplní uchádzač | vyplní uchádzač | vyplní uchádzač |

Zoznam SW, ktoré zhotoviteľ použije zhotovovaní, dodaní diela (dodávaného informačného systému).

Obsah tohto zoznamu je možné meniť na projektovej úrovni, schválením Riadiacou radou projektu bez nutnosti osobitného písomného dodatkovania tejto Zmluvy.

###### **Príloha 2 – Celková cena predmetu plnenia**

***Tabuľka 1 – dodávka Diela***

|  |  |  |  |
| --- | --- | --- | --- |
| **Položka** | | **Označenie s popisom** | **Cena v eurách**  **bez DPH** |
| **P1** | **1** | Cena za vykonanie, zhotovenie a dodanie diela – IS HR | *<vyplní uchádzač>* |
|  | | Celková cena za dielo = P1 | *<vyplní uchádzač>* |

***Tabuľka 2 – objednávková služba***

| **Položka** | **Názov/Popis** | **Predpokladaný maximálny počet osobodní** | **Cena**  **za 1 osobodeň**  **v eurách bez DPH** | **Cena za položku**  **(100 osobodní)**  **v eurách bez DPH** |
| --- | --- | --- | --- | --- |
| **1** | Služby zmenové požiadavky *(Zmenové požiadavky v rámci implementácie diela)* | **100** | *<vyplní uchádzač>* | *<vyplní uchádzač>* |
|  | Celková cena za služby zmenové požiadavky | *<vyplní uchádzač>* | | |

Platí, že:

* objednávateľ nemusí objednať žiadnu služby zmenové požiadavky.
* objednávateľ objednáva služby zmenové požiadavky v rámci implementácie diela v rozsahu svojich aktuálnych potrieb.
* osobodeň predstavujú práce a služby 1 osoby počas 8 hodín pracovného dňa.

###### **Príloha 3 – Slovník pojmov**

|  |  |
| --- | --- |
| **Pojem (y) / Výraz / Skratka** | **Vysvetlenie Pojmu / Výrazu / Skratky** |
| **Bezpečnostný incident** | Bezpečnostný incident je akákoľvek udalosť narušenia bezpečnosti služby IT alebo niektorého jej komponentu, ktorej následkom bola  • strata dôvernosti údajov, únik/zničenie údajov alebo narušenie ich integrity alebo  • obmedzenie alebo odmietnutie dostupnosti služby IT alebo  • narušenie bezpečnostných mechanizmov alebo  • poškodenie mena NBS |
| **Bezpečnostná hrozba** | Bezpečnostná hrozba je zverejnená/nahlásená/detegovaná bezpečnostná zraniteľnosť alebo varovanie, ktoré sa týka služby IT alebo niektorého jej komponentu. |
| **Dielo** | Zmluvné strany rozumejú všetky služby, práce a súvisiace plnenia, ktoré je zhotoviteľ povinný plniť za podmienok tejto Zmluvy v prospech objednávateľa, vrátane udelenia licenčných práv na používanie diela a dodanie dokumentácie diela. Zmluvne stanovené práce a služby predstavujú okrem iného:   1. spracovanie plánu projektu, vykonanie revízií plánu projektu, čiastkových plánov, 2. riadenie projektu na strane zhotoviteľa, 3. vypracovanie projektovej a sprievodnej dokumentácie dodávaného systému, 4. analýza zmien dodávaného systému podľa požiadaviek objednávateľa, 5. analýza a návrh riešenia, prototypovanie 6. implementácia dodávaného systému, 7. školenia používateľov dodávaného systému, 8. príprava, podpora a pomoc pri vykonaní testovania dodávaného systému, opravy produktov a sprievodnej dokumentácie dodávaného systému a podpora pri vykonaní regresného testovania dodávaného systému, 9. vypracovanie testovacích scenárov pre všetky typy testov vykonávaných používateľmi obstarávateľa, 10. príprava, podpora a pomoc pri nasadení do produkcie , vykonaní skúšobnej prevádzky, opravy produktov a sprievodnej dokumentácie dodávaného systému a podpora pri vykonaní regresného testovania dodávaného systému. 11. Monitorovanie priebehu prác a napredovania projektu, či je v zhode so schváleným plánom projektu a následne pravidelné informovanie o stave 12. Akceptačné protokoly pre systémové a integračné, bezpečnostné, záťažové, používateľské testy ) 13. Testovanie migrácií ) 14. Školenie personálu ) 15. Migrácia produkčných dát ) 16. Nasadenie do produkcie (vyhodnotenie) 17. Vykonanie Skúšobnej prevádzky) |
| **Doba odozvy** | rozumie sa časové obdobie, počas ktorého je zhotoviteľ povinný začať vykonávať príslušnú činnosť od nahlásenia požiadavky objednávateľa na jej vykonanie. |
| **Dodať podľa tejto Zmluvy, Odovzdať** | Zmluvné strany rozumejú dodanie dodávky, uvedenej v popise predmetu Zmluvy a záväzkoch zhotoviteľa v tejto Zmluve zhotoviteľom objednávateľovi podľa Zmluvných podmienok, záväzkov, štandardov, postupov a oprávnení uvedených v tejto Zmluve. Táto skutočnosť musí byť písomne potvrdená zhotoviteľom a objednávateľom v príslušnom protokole. |
| **Dodávaný/dodaný predmet Zmluvy alebo dodávaný/dodaný IS HR** | Dielo, ktoré je predmetom tejto Zmluvy. |
| **Dokumentácia** | dokumentáciou sa rozumie technická, prevádzková, užívateľská a iná dokumentácia, ktorá vyplýva z ustanovení tejto Zmluvy alebo ktorá čo i len sčasti súvisí s vyhotovením a dodaním diela /dodaného predmetu Zmluvy, taktiež je definovaná v Prílohe č. 2 – Opis predmetu zákazky |
| **Dostupnosť služby** | rozumie sa čas, kedy je služba zhotoviteľa poskytovaná objednávateľovi. |
| **Dôverná informácia druhej Zmluvnej strany** | Zmluvné strany rozumejú každý dokument, materiál, myšlienku, údaje alebo iné informácie vzťahujúce sa k výskumu a vývoju, obchodným tajomstvám, bankovým a služobným tajomstvám alebo obchodným záležitostiam zhotoviteľa alebo objednávateľa alebo sú označené ako dôverné, a ktorejkoľvek zo strán dané druhou stranou iba pre účely tejto Zmluvy. |
| **HW** | je hardvérový produkt, t. j. hotový výrobok/tovar týkajúci sa alebo predstavujúci celkové technické vybavenie počítača, servera alebo iného technického zariadenia; HW samostatne nie je výsledkom tvorivej duševnej činnosti, ale súčasťou HW môže byť aj SW alebo SW 3. strany. |
| **Čas zvýšenej starostlivosti** | Rozumie sa pracovné dni spracovania, výpočtu a účtovania miezd v Národnej banke Slovenska v pracovných dňoch od 1.dňa v kalendárnom mesiaci po 7. deň v kalendárnom mesiaci. |
| **Chyba** | Chybu predstavuje akékoľvek nesplnenie požiadaviek na dodávaný predmet Zmluvy, nesplnenie stanovených štandardov, neschválené odchýlky od stanovenej funkcionality dodávaného predmetu Zmluvy, nedodržanie postupov stanovených pre analýzu, návrh, implementovanie, testovanie a spracovanie dokumentácie dodávaného predmetu Zmluvy a používanie iných ako stanovených softvérových nástrojov. Chybu predstavuje aj nevykonávanie alebo iba čiastočné vykonávanie funkcií komponentov, modulov, objektov a programov špecifikovaných v sprievodnej dokumentácií dodávaného predmetu Zmluvy. |
| **Incident** | každá udalosť, ktorá nie je štandardnou funkčnosťou dodávaného predmetu Zmluvy, infraštruktúry dodávaného predmetu Zmluvy alebo prevádzky osobných počítačov používateľov dodávaného predmetu Zmluvy a môže spôsobiť alebo spôsobila výpadok alebo zníženie funkcionality a výkonnostných parametrov dodávaného predmetu Zmluvy, infraštruktúry dodávaného predmetu Zmluvy alebo prevádzky osobných počítačov používateľov dodávaného predmetu Zmluvy. |
| **Inštalácia** | Zmluvné strany rozumejú inštaláciu všetkých komponentov, programov a dát dodávaného predmetu Zmluvy. Táto inštalácia môže byť vykonaná testovacom prostredí a/alebo v produkčnom prostredí u objednávateľa. |
| **Kľúčoví experti** | Riešitelia na strane zhotoviteľa s nasledujúcimi zodpovednosťami:  Kľúčový expert č. 1 - Projektový manažér  Kľúčový expert č. 2 – Expert analytik  Kľúčový expert č. 3 – Architekt  Kľúčový expert č. 4 – Test Manažér  Kľúčový expert č. 5 – Vývojár  Kľúčový expert č. 6 – Metodik  Bližšia zodpovednosť kľúčových expertov je upravená v Prílohe 4 k Zmluve. |
| **Konfigurácia** | konfigurácia je úplný technický popis logicky zviazanej sady konfiguračných položiek potrebný pre tvorbu, testovanie, prevzatie, inštaláciu, prevádzku, údržbu a podporu dodávaného predmetu Zmluvy. Zahŕňa dodávaný predmetu Zmluvy a jeho sprievodnú dokumentáciu. |
| **Konfigurácia, verzia** | konfigurácia môže mať niekoľko verzií zobrazujúcich kompletizáciu dodávaného predmetu Zmluvy. Konfigurácia prechádza úpravami pri vývoji, testovaní a opravovaní zistených chýb alebo implementácii požiadaviek na zmenu. Prvá verzia konfigurácie je zaznamenaná ako verzia 1.00.0. Zmeny konfigurácie sú odlišované číslom verzie, revízie a čiastkovej revízie. |
| **Kontrola kvality** | kontrola kvality je porovnaním produktu (alebo skupiny súvisiacich produktov) s odsúhlasenými kritériami kvality. Tieto kritéria sú definované pre všetky typy produktov a sú súčasťou sprievodnej dokumentácie. |
| **KPI** | Metrika (meraný parameter), ktorá pomáha riadiť a spravovať proces, IT službu alebo aktivitu. Je možné merať rôzne metriky (parametre - typicky počet, čas, kapacita), ale iba najdôležitejšie z nich sa definujú ako KPI a používajú sa pre aktívne manažovanie a reportovanie procesu, IT služby, alebo aktivity. |
| **Kritérium kvality** | kritérium kvality predstavuje tie charakteristiky produktu, ktoré určujú, či produkt spĺňa požiadavky pre produkt stanovené. |
| **Kvalita** | celkový súhrn znakov prvku, ktoré ovplyvňujú jeho schopnosť uspokojiť stanovené a predpokladané potreby. |
| **Lehota služby** | rozumie sa časové obdobie, počas ktorého je zhotoviteľ povinný dokončiť vykonávanie príslušnej činnosti od prevzatia požiadavky vyhlasovateľa na jej vykonanie. V prípade zásadného, závažného a nepodstatného incidentu môže uchádzač navrhnúť náhradné riešenie, čím však nie je zbavený povinností vyriešiť incident v náhradnom termíne dohodnutom vyhlasovateľom. |
| **Modul** | je od zvyšku dodaného predmetu Zmluvy oddeliteľná časť vytvorená zhotoviteľom pri plnení tejto Zmluvy, a ktorá je bez úpravy použiteľná aj tretími osobami, aj na iné alebo podobné účely, ako je účel vyplývajúci z tejto Zmluvy. |
| **Nedostatok** | predstavuje nesplnenie skúšobnej podmienky stanovenej na overenie požadovaných funkčných, technických, prevádzkových a bezpečnostných vlastností dodávaného predmetu Zmluvy počas akceptácie predmetu Zmluvy. |
| **Osobodeň** | Zmluvné strany rozumejú práce a služby 1 osoby počas 8 hodín pracovného dňa |
| **Osobohodina** | rozumie 60 minút poskytnutia plnenia Zmluvy zo strany zhotoviteľa |
| **Podozrivá udalosť** | Podozrivá udalosť, ktorá sa týka služby IT alebo niektorého jej komponentu, je anomália, neštandardné správanie, podozrivá aktivita, identifikovaný neúspešný pokus o narušenie bezpečnosti, opakované neúspešné/úspešné pokusy o komunikáciu s podozrivými IP adresami, využívanie neštandardných portov, použitie nepovolených služieb (vzdialený prístup, anonymizačné služby, ťažba kryptomien, a pod.), atď. |
| **Požiadavka na zmenu** | predstavuje prostriedok na modifikáciu dodávaného predmetu Zmluvy, t.j. akýkoľvek návrh a podnet, ktorého cieľom je zmeniť vlastnosti dodávaného predmetu Zmluvy voči požiadavkám na predmetu Zmluvy so zámerom zlepšiť vlastnosti dodávaného predmetu Zmluvy a podporiť úspešnosť realizácie projektu. |
| **Pracovná doba** | Za pracovnú dobu sa pre účely Zmluvy rozumie časové obdobie v pracovných dňoch medzi 8.00 h – 16.00 h, pričom pre účely odstraňovania incidentov dodávaného predmetu Zmluvy sa pracovnou dobou počas Skúšobnej prevádzky dodávaného systému rozumie časové obdobie medzi 7.00 – 23.00 h v pracovných dňoch platobného systému TARGET2, ktorými sú všetky dni okrem soboty, nedele, Nového roku, Veľkého piatku a Veľkonočného pondelka (podľa kalendára platného v sídle ECB),1. mája, prvého sviatku vianočného a druhého sviatku vianočného . |
| **Prevzatý, Prevzatie, Prevziať** | pojmy „Prevzatý“, ”Prevzatie”, Prevziať“ tak ako sú uvádzané v Zmluve znamenajú pre obidve Zmluvné strany, že:   1. akákoľvek dodávka uvedená v popise predmetu tejto Zmluvy a/alebo akýkoľvek záväzok zhotoviteľa boli zo strany zhotoviteľa fyzicky dodané objednávateľovi v mieste objednávateľa za účelom ich prevzatia napr. na informovanie objednávateľa, na vykonanie akceptácie, na vykonanie pripomienkovania a akceptovania dokumentov, na zaistenie kvality riadenia projektu a na zaistenie kvality dodávaného predmetu Zmluvy a objednávateľ ich k uvedenému účelu fyzicky prevzal. 2. fyzické prevzatie dodávky a/alebo záväzku zhotoviteľa potvrdia zhotoviteľ a objednávateľ písomne v Akceptačnom protokole alebo Záverečnom akceptačnom protokole. |
| **Prijatý, Prijatie, Prijať** | pojmy „Prijatý“, ”Prijatie”, „Prijať“ tak, ako sú uvádzané v Zmluve znamenajú pre obidve Zmluvné strany, že:   1. akákoľvek dodávka uvedená v popise predmetu tejto Zmluvy a/alebo akýkoľvek záväzok zhotoviteľa boli zo strany zhotoviteľa splnené podľa podmienok, štandardov, procedúr a kritérií tejto Zmluvy, a ktorých splnenie objednávateľ podľa podmienok tejto Zmluvy písomne odsúhlasil (akceptoval), 2. akákoľvek dodávka uvedená v popise predmetu tejto Zmluvy a/alebo akýkoľvek záväzok zhotoviteľa boli na základe predchádzajúceho objednávateľom odsúhlaseného splnenia (akceptácie) fyzicky dodané zhotoviteľom objednávateľovi v mieste objednávateľa a ktoré objednávateľ fyzicky prijal. |
| **Problém** | predstavuje akúkoľvek skutočnosť identifikovanú počas a priamo súvisiace s realizáciou predmetu Zmluvy, ktorú zhotoviteľ a/alebo objednávateľ považujú za prekážku pri ďalšej realizácii predmetu Zmluvy podľa schváleného plánu projektu. |
| **Produkčné prostredie** | Zmluvné strany rozumejú technické zariadenia a programové vybavenie (softvér) a všetky údaje nachádzajúce sa u objednávateľa vrátane nastavenia ich parametrov určené k produkčnej prevádzke dodávaného predmetu Zmluvy. |
| **Produkt** | predstavuje akýkoľvek výstup projektu, t.j. softvér, hardvér, dokumentácia a údaje.  Popis produktu popisuje jeho účel, formát (podobu), prvky, z ktorých sa skladá, t.j. komponenty, a kvalitatívne kritéria, ktorým musia vyhovieť. Každý produkt má svoj popis. Čiastkové produkty komplexných produktov môžu mať svoje vlastné popisy a samotné sa môže skladať z ďalších produktov, podproduktov. |
| **Proprietárny SW** | je softvér 3. strany na ktorý sa nevzťahujú osobitné licenčné podmienky upravené v Zmluve. |
| **Prostredie** | Zmluvné strany rozumejú testovacie a/alebo produkčné prostredie objednávateľa, ktoré je inštalované v priestoroch objednávateľa na používanie s dodávaným predmetom Zmluvy. |
| **Riadenie** | proces plánovania, zabezpečenia, kontrolovania a vyhodnocovania činností pri realizácii projektu a kompletizovaní dodávaného predmetu Zmluvy. |
| **Riziko** | predstavuje akúkoľvek skutočnosť identifikovanú pred začatím realizácie projektu, resp. začatím realizácie jednotlivých etáp projektu, ktoré môžu negatívne ovplyvniť úspešnosť realizácie projektu a kvalitu dodávaného predmetu Zmluvy, a ktorých dopad na úspešnosť realizácie projektu je možné včasným prijatím protiopatrení zmenšiť alebo odstrániť. |
| **Servisná Zmluva** | rozumie sa Zmluva C-NBS1-000-107-207 o poskytovaní servisných služieb pri zabezpečení prevádzky Integračnej platformy. |
| **SW** | je softvérový produkt/softvérové riešenie, ktoré spĺňa znaky počítačového programu/počítačových programov, a tvorí súčasť dodaného predmetu Zmluvy vrátane s ním súvisiacej dokumentácie a manuálov a bol dodaný zhotoviteľom v rámci plnenia tejto Zmluvy. |
| **SW 3. strany** | je softvérový produkt/softvérové riešenie, ktoré spĺňa znaky preexistentného obchodne dostupného softvéru, preexistentného obchodne nedostupného softvéru, preexistentného open source softvéru |
| **Testovacie prostredie** | Zmluvné strany rozumejú technické zariadenia a programové vybavenie (softvér) a všetky údaje nachádzajúce sa u objednávateľa vrátane nastavenia ich parametrov určené k akceptácií dodávaného predmetu Zmluvy. |
| **Uchádzač, úspešný uchádzač** | zhotoviteľ; pojem vyskytujúci sa v Prílohe č. 2 – Opis predmetu zákazky. |
| **Verejný obstarávateľ** | NBS, objednávateľ; |
| **Výkaz** | Zmluvné strany rozumejú tlačový výstup vyhotovený vo formáte a grafickej úprave, ktorý je predpísaný internými právnymi predpismi objednávateľa alebo všeobecne záväznými právnymi predpismi~~.~~ Tlač môže byť vykonávaná na (čistý) papier formátu A4 a A3 podľa formátu požadovaného výkazu. |
| **Zhotoviteľ** | subjekt/organizácia/spoločnosť/firma, ktorá dodáva, zabezpečuje a zodpovedá za dodávky, práce a služby uvedené v popise predmetu tejto Zmluvy a vo svojich záväzkoch v tejto Zmluve pre objednávateľa. |
| **Zmluva, Zmluva, táto Zmluva, tejto Zmluvy** | rozumie sa Zmluva číslo č. C-NBS1-000-106-914. Uvedený pojem zahŕňa Zmluvu vrátane všetkých príloh, ktoré tvoria jej neoddeliteľnú súčasť a každý iný dokument, ktorý sa dohodne medzi stranami a výslovne určí, aby tvoril súčasť tejto Zmluvy a zahŕňa každú zmenu tejto Zmluvy, ktorú Zmluvné strany dohodli písomne. |
| **Zmluvná strana** | rozumie sa objednávateľ alebo zhotoviteľ. |

###### **Príloha 4 – Kľúčoví experti a zoznam zhotoviteľových subdodávateľov**

**Kľúčoví experti**

|  |
| --- |
| **Kľúčový expert č. 1 – Projektový manažér <vyplní uchádzač: meno a priezvisko pracovníka>** |
| * **odbornú prax na pozícii projektového manažéra v trvaní minimálne troch (3) rokov.** Rola projektového manažéra predstavuje riadenie implementácie projektov informačných systémov v rozsahu analýza, návrh riešenia, implementácia a nasadenie informačného systému. *Túto podmienku účasti preukazuje uchádzač predložením profesijného životopisu osoby určenej ako projektový manažér;* * **minimálne jednu (1) osobnú praktickú skúsenosť s riadením projektu v zákazke, ktorej predmetom bola implementácia informačného systému v hodnote minimálne 100 000,- eur bez DPH na pozícii projektového manažéra.** *Túto podmienku účasti preukazuje uchádzač predložením profesijného životopisu* *a referencií k osobným praktickým skúsenostiam osoby určenej ako projektový manažér;* * **minimálne jeden platný certifikát PRINCE 2 Foundation na odbornú spôsobilosť pre riadenie projektov alebo ekvivalent (napr. International Project Management Association-IPMA B, Project Management Professional-PMP)** vydaný akreditačnou a certifikačnou autoritou**.** *Túto podmienku účasti preukazuje uchádzač predložením kópie certifikátu;*   **Kľúčový expert č. 1 – Projektový manažér** je zodpovedný za riadenie projektu vytvorenia a dodania predmetu zákazky na strane zhotoviteľa. |

|  |
| --- |
| **Kľúčový expert č. 2 – Expert analytik <vyplní uchádzač: meno a priezvisko pracovníka>** |
| * **minimálne dve (2) osobné praktické skúsenosti** s výkonom analýzy a návrhom dizajnu riešenia pri realizácii zákazky, ktorej predmetom bola implementácia informačného systému riadenia ľudských zdrojov, ktorého súčasťou bola správa personálnej agendy, systemizácia pracovných miest, odmeňovanie, spracovanie a zaúčtovaniemiezd, v rozsahu jeho celého životného cyklu a uvedenia do prevádzky.*Túto podmienku účasti preukazuje uchádzač predložením profesijného životopisu a referencií k osobným praktickým skúsenostiam osoby určenej ako expert analytik;*   **Kľúčový expert č. 2 – Expert analytik** je zodpovedný za vytvorenie PID (projektový iniciálny dokument) a bude zabezpečovať, aby požiadavky opisu predmetu zákazky boli správne pochopené, zdokumentované a implementované v rámci vytvorenia a dodania predmetu zákazky. |

|  |
| --- |
| **Kľúčový expert č. 3 – Architekt <vyplní uchádzač: meno a priezvisko pracovníka>** |
| * **odbornú prax na pozícii architekt v trvaní minimálne troch (3) rokov.** Rola architekta predstavuje zodpovednosť za definovanie softvérovej architektúry vrátane prijímania kľúčových rozhodnutí určujúcich technické obmedzenia návrhu a implementácie informačného systému; *Túto podmienku účasti preukazuje uchádzač predložením profesijného životopisu osoby určenej ako architekt;* * **minimálne dve (2) osobné praktické skúsenosti** s návrhom architektúry informačného systému a riešenia vrátane integrácií v zákazkách, ktorých predmetom bola implementácia informačného systému, v rozsahu celého jeho životného cyklu implementácie a uvedenia do prevádzky. *Túto podmienku účasti preukazuje uchádzač predložením profesijného životopisu a referencií k osobným praktickým skúsenostiam osoby určenej ako architekt;* * **minimálne jeden platný certifikát TOGAF pre oblasť riadenia podnikovej architektúry alebo ekvivalent** vydaný akreditačnou a certifikačnou autoritou. *Túto podmienku účasti preukazuje uchádzač predložením kópie certifikátu;*   **Kľúčový expert č. 3 – Architekt** je zodpovedný za to, aby dodaný predmet zákazky - informačný systém bol v súlade s architektonickými požiadavkami upravenými v opise predmetu zákazky. Architekt zodpovedá za návrh architektúry budúceho informačného systému, za technologické rozhodnutia, bezpečnosť a škálovateľnosť, integráciu a komunikáciu medzi systémami, za dodržiavanie štandardov, pričom pri tom spolupracuje s analytikmi a vývojármi. |

|  |
| --- |
| **Kľúčový expert č. 4 – Test Manažér <vyplní uchádzač: meno a priezvisko pracovníka>** |
| * **odbornú prax na pozícii test manažéra minimálne v rozsahu dvoch (2) rokov a minimálne jednu (1) osobnú praktickú skúsenosť** s  testovaním viacerých komponentov v oblasti riadenia testov informačných systémov, pričom sa podieľal na plánovaní testov, koordinácii a riadení testovania, vyhodnocovaní výsledkov a komunikácii s vývojármi alebo analytikmi pri riešení chýb v zákazke, ktorej predmetom bola dodávka implementácie informačného systému. *Túto podmienku účasti preukazuje uchádzač predložením profesijného životopisu a referencií k osobným praktickým skúsenostiam osoby určenej ako test manažér;* * **minimálne jeden platný certifikát ISTQB Certified Tester Foundation Level** **(CTFL) alebo ekvivalent** vydaný akreditačnou a certifikačnou autoritou. *Túto podmienku účasti preukazuje uchádzač predložením kópie certifikátu;*   **Kľúčový expert č. 4 - Test Manažér** je zodpovedný za riadenie prípravy, plánovania a realizácia testovania dodaného riešenia a zároveň za overenie testovania, či je riešenie v súlade s požiadavkami na predmet zákazky. |

|  |
| --- |
| **Kľúčový expert č. 5 – Vývojár <vyplní uchádzač: meno a priezvisko pracovníka>** |
| * **odbornú prax na pozícii vývojár v trvaní minimálne troch (3) rokov.** Rola vývojára predstavuje zodpovednosť za vývoj jednotlivých komponentov informačných systémov a ich zjednotenie do jedného integrovaného riešenia, vrátane zabezpečenia jeho súladu s navrhovanou architektúrou. *Túto podmienku účasti preukazuje uchádzač predložením profesijného životopisu osoby určenej ako vývojár;* * **minimálne dve (2) osobné praktické skúsenosti** v role vývojára v činnostiach vývoj a správa zdrojového kódu v zákazke, ktorej predmetom bol vývoj a správa zdrojového kódu informačného systému. *Túto podmienku účasti preukazuje uchádzač predložením profesijného životopisu a referencií k osobným praktickým skúsenostiam osoby určenej ako vývojár.* * **minimálne jednu (1) osobnú praktickú skúsenosť** z pozície garanta kvality vývoja, zodpovedného za návrh procesu vývoja (vývojové vetvy, balíčkovanie, atď.) a použitých nástrojov, návrh štruktúry úložiska zdrojového kódu a metodiky správy zdrojového kódu v zákazke, ktorej predmetom bola implementácia informačného systému riadenia ľudských zdrojov. *Túto podmienku účasti preukazuje uchádzač predložením profesijného životopisu a* referencií k osobným praktickým skúsenostiam *osoby určenej ako vývojár.*   **Kľúčový expert č. 5 - Vývojár** je zodpovedný za programovanie/vývoj celkového riešenia predmetu zákazky v zmysle schváleného návrhu architektúry, grafického návrhu a požiadaviek na funkcionalitu. |

|  |
| --- |
| **Kľúčový expert č. 6 – Metodik <vyplní uchádzač: meno a priezvisko pracovníka>** |
| * **minimálne dve (2) osobné praktické skúsenosti** v zákazkách, ktorých predmetom bolo poskytovanie podpory a údržby implementovaného informačného systému riadenia ľudských zdrojov, pričom metodik pre legislatívu bol zodpovedný za sledovanie a implementáciu legislatívnych zmien. *Túto podmienku účasti preukazuje uchádzač predložením profesijného životopisu a* referencií k osobným praktickým skúsenostiam *osoby určenej ako metodik pre legislatívu;*   **Kľúčový expert č. 6  – Metodik pre legislatívu** je zodpovedný za implementáciu a fungovanie dodaného informačného systému riadenia ľudských zdrojov v súlade s platnými všeobecne záväznými právnymi predpismi pre oblasť personálnej a mzdovej agendy pracovného práva. |

**Zoznam subdodávateľov zhotoviteľa**

*(V prípade plnenia predmetu Zmluvy subdodávateľom vyplní úspešný uchádzač podľa § 41 zákona o verejnom obstarávaní)*

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača (dodávateľa), aby najneskôr v čase uzavretia tejto Zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Úspešný uchádzač môže pridať toľko riadkov v tabuľke koľko potrebuje.

V prípade, ak úspešný uchádzač nebude mať subdodávateľov uvedie túto skutočnosť v tejto prílohe.

|  |  |  |
| --- | --- | --- |
| Subdodávateľ | | Údaje o osobe oprávnenej konať za subdodávateľa |
| 1. | <vyplní uchádzač> | <vyplní uchádzač> |

###### **Príloha 5 – Fakturačné míľniky**

|  |  |  |  |
| --- | --- | --- | --- |
| **ETAPA REALIZAČNEJ FÁZY** | **OBSAH FAKTURAČNÉHO CELKU** | **PODIEL Z CENY DODÁVKY DIELA** | **PLATOBNÝ MÍĽNIK** |
| **1. etapa**  **Najneskôr do 6 mesiacov od účinnosti Zmluvy** | |  | | --- | | **Technická príprava projektu** (ak relevantné) | | **Navrhovanie diela** (Biznis a technická analýza - vrátane integračných rozhraní) | | **I. etapa - systemizácia pracovných miest, personálna agenda, nábor a výber zamestnancov a prislúchajúce exportné interfejsy** | | **Vytváranie diela** (Konfigurácie a nastavenia) | | **Migrácia testovacích a produkčných dát** | | **Školenia metodikov, používateľov, príručky a ostatná dokumentácia -** pred testovaním | | **Testovanie funkčného celku a integrácií** (testovacie scenáre, akceptačné, bezpečnostné testovanie+dokumentácia) | | **Školenia metodikov, používateľov, príručky a ostatná dokumentácia** | | **Nasadzovanie diela - Implementácia customizácií a integrácií - skúšobná prevádzka** (ostrá prevádzka so zvýšenou podporou) - duálne fungovanie oboch systémov | | **I. Platobný míľnik - po ukončení prvej etapy** | | 20 % | Po ukončení 1. etapy |
| **2. etapa**  **Najneskôr do 18 mesiacov od účinnosti Zmluvy** | |  | | --- | | **II. etapa - mzdová agenda, hodnotenie, odmeňovanie, sociálna agenda, vzdelávanie a rozvoj zamestnancov, úverová agenda a prislúchajúce exportné interfejsy** | | **Vytváranie diela** (Konfigurácie a nastavenia) | | **Migrácia testovacích a produkčných dát** | | **Školenia metodikov, používateľov, príručky a ostatná dokumentácia -** pred testovaním | | **Testovanie funkčného celku a integrácií** (testovacie scenáre, akceptačné, bezpečnostné testovanie + dokumentácia) | | **Školenia metodikov, používateľov, príručky a ostatná dokumentácia -** pred testovaním | | **Nasadzovanie diela - Implementácia customizácií a integrácií - skúšobná prevádzka** (ostrá prevádzka so zvýšenou podporou) - duálne fungovanie oboch systémov | | **II. platobný míľnik - po ukončení druhej etapy a odovzdaní (celého) diela** | | 80 % | Po ukončení 2. etapy, najskôr po dodaní kompletnej 1. a 2. etapy diela |

###### **Príloha 6**

###### **Všeobecné podmienky k Zmluve**

(ďalej aj „všeobecné podmienky“, alebo „podmienky“)

Tieto všeobecné podmienky tvoria ako Príloha č. 1 neoddeliteľnú súčasť Zmluvy (ďalej len „Zmluva“). Odchylné dojednania v Zmluve uzavretej v zmysle týchto všeobecných podmienok majú prednosť pred ustanoveniami uvedenými v týchto všeobecných podmienkach.

**Článok I**

**Zodpovednosť za vady, chyby, záruka a odstraňovanie vád, chýb**

1. Zhotoviteľ zodpovedá za to, že predmet Zmluvy (dielo) alebo akákoľvek jeho časť dodaná, poskytnutá na základe tejto Zmluvy bude mať vlastnosti a funkcionalitu požadovanú objednávateľom,  bude poskytnutá v dohodnutom čase a jej poskytnutím nebude ohrozená prevádzka iného informačného systému objednávateľa.
2. Zhotoviteľ zodpovedá za to, že dodaný predmet Zmluvy (dielo) alebo akákoľvek jeho časť ku dňu podpisu Akceptačného protokolu/Záverečného akceptačného protokolu Základnej dodávky diela a počas záručnej doby je bez vád.
3. Zhotoviteľ zaručuje, že predmet Zmluvy (dielo) alebo akákoľvek jeho časť v čase jeho poskytnutia/odovzdania nemá vecné a právne vady predovšetkým nie je zaťažený právami tretích osôb z priemyselného alebo iného duševného vlastníctva. Zhotoviteľ sa zaväzuje nahradiť objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením zhotoviteľa alebo jeho subdodávateľov podľa tejto Zmluvy.
4. Zhotoviteľ zodpovedá za vady, ktoré má predmet Zmluvy (dielo) alebo akákoľvek jeho časť v okamihu jeho odovzdania a to aj v prípade, keď sa vada stane zjavnou (objednávateľ ju objaví) až po tomto okamihu a počas záručnej doby. Záručná doba na dodaný predmet Zmluvy (dielo) resp. jeho časť v zmysle tejto Zmluvy začína plynúť odo dňa podpisu Akceptačného protokolu resp. Záverečného akceptačného protokolu Základnej dodávky diela objednávateľom a trvá 24 mesiacov.
5. Objednávateľ je povinný oznámiť zhotoviteľovi vady dodaného predmetu Zmluvy alebo jeho časti podľa tohto článku kedykoľvek do uplynutia záručnej doby, a to bez zbytočného odkladu po tom, kedy sa objednávateľ o výskyte vady dodaného predmetu Zmluvy alebo jeho časti dozvedel. Objednávateľ je oprávnený požadovať od zhotoviteľa bezplatné odstránenie vady dodaného predmetu Zmluvy alebo jeho časti, na ktorú sa vzťahuje záruka podľa tejto Zmluvy, a to bezodkladne, ak sa Zmluvné strany písomne nedohodnú na osobitnej lehote. Ak zhotoviteľ neodstráni vadu dodaného predmetu Zmluvy (diela) alebo jeho časti podľa predchádzajúcej vety, je objednávateľ oprávnený zabezpečiť odstránenie vád predmetu Zmluvy (diela) resp. jeho časti iným vhodným spôsobom na náklady zhotoviteľa.
6. Nahlásenie chyby, vady zo strany objednávateľa sa vykoná prioritne prostredníctvom objednávateľovho vzdialeného prístupu (IS Service desk). V rámci nahlásenia chyby, vady objednávateľ najmä opíše, ako sa predmetná vada predmetu Zmluvy prejavuje; ak to vie posúdiť, uvedie tiež o chybu, vadu akej úrovne/ kategórie podľa klasifikácie v zmysle tejto Zmluvy sa jedná. Zhotoviteľ je oprávnený posúdiť správnosť kategorizácie chyby objednávateľom. V prípade nesprávnej kategorizácie chyby, vady objednávateľom je zhotoviteľ oprávnený odôvodnene odmietnuť kategorizáciu chyby, vady objednávateľom. Ak objednávateľ nevie posúdiť, o chybu, vadu akej kategórie sa jedná, pre účely určenia lehoty na odstránenie vád sa bude táto považovať za nepodstatnú chybu (C). Prijatie nahlásenia chyby, vady zhotoviteľ bezodkladne potvrdí objednávateľovi v IS Service desk a predmetnú chybu, vadu bezplatne v primerane stanovenej lehote objednávateľom, počítanej počnúc nahlásením chyby, vady v súlade s týmto bodom tejto Zmluvy, na svoje náklady odstráni. Zmluvné strany sa zaväzujú potvrdiť odstránenie chyby, vady v zápisnici o odstránení vady podpísanej oboma Zmluvnými stranami, v ktorej uvedú aj predmet chyby, vady, spôsob a čas jej odstránenia, alebo prostredníctvom IS Service Desk objednávateľa.
7. Nároky z vád sa nedotýkajú nároku na náhradu škody a nároku na Zmluvnú pokutu.
8. Za účelom odstránenia pochybností sa stanovuje, že treba rozlišovať medzi:

a) chybou dodaného predmetu Zmluvy resp. jeho časti, na ktorú sa vzťahuje záručná doba v zmysle Zmluvy a práva a povinnosti Zmluvných strán sa budú riadiť Zmluvou;

b) vadou Servisných služieb spôsobenou neposkytnutím Servisných služieb podľa Servisnej Zmluvy riadne, a v takom prípade sa budú práva a povinnosti Zmluvných strán v súvislosti s takou vadou riadiť Servisnou Zmluvou.

1. Ustanovenia tohto článku Zmluvy sa nebudú uplatňovať na časti predmetu Zmluvy majúce povahu softvérového produktu tretej strany (proprietárny SW), kde rozsah a obsah zodpovednosti za vady, a obsah záruky je daný výlučne licenčnými podmienkami vzťahujúcimi sa k takémuto softvérovému produktu tretej strany.

**Článok II**

**Vzdialený prístup**

1. Objednávateľ umožní zhotoviteľovi vzdialený prístup k dielu alebo čiastkovému plneniu s využitím systému pre vzdialený prístup objednávateľa. Tento vzdialený prístup bude pre zhotoviteľa zriadený v nevyhnutnom rozsahu, v ktorom je potrebný na plnenie Zmluvy.
2. Zhotoviteľ bude využívať vzdialený prístup v dňoch a časoch, ako je stanovené v popisoch pre dostupnosť služieb v Prílohe č. 2 tejto Zmluvy, a to výlučne na poskytovanie predmetu Zmluvy poskytovaných zhotoviteľovom na základe Zmluvy.
3. Objednávateľ poskytuje vzdialený prístup pre zhotoviteľa bez akýchkoľvek záruk a vyhradzuje si právo dočasne prerušiť poskytovanie vzdialeného prístupu v prípade podozrenia na jeho zneužitie alebo aj bez udania dôvodu. Takéto prerušenie poskytovania vzdialeného prístupu nemôže byť chápané ako prekážka vo výkone poskytovania vzdialeného prístupu alebo porušenie Zmluvy a zhotoviteľ si z tohto titulu nemôže nárokovať akúkoľvek náhradu škody alebo zľavy v ostatných Zmluvných vzťahoch medzi objednávateľom a zhotoviteľom.
4. Objednávateľ poskytuje zhotoviteľovi podporu pre systém pre vzdialený prístup v pracovných dňoch v čase 8:00 h až 16:00 h.
5. Zhotoviteľ je oprávnený požiadať o zriadenie prístupového účtu externého používateľa iba pre osoby oprávnené vzdialene pristupovať v mene zhotoviteľa podľa článku II týchto všeobecných podmienok.
6. Zhotoviteľ je oprávnený požiadať o vzdialený prístup k IKT objednávateľa prostredníctvom oprávnenej osoby. Schvaľovanie vzdialeného prístupu externého používateľa prebieha podľa osobitných vnútorných právnych predpisov objednávateľa, s ktorými bude zhotoviteľ oboznámený.
7. Zhotoviteľ sa zaväzuje, že zabezpečí, aby externí používatelia pri vzdialenom prístupe dodržiavali všetky Zmluvné a všeobecne záväzné právne predpisy vzťahujúce sa k vzdialenému prístupu k IKT objednávateľa. Zhotoviteľ sa ďalej zaväzuje, že po nadobudnutí účinnosti Zmluvy sa riadne a preukázateľne oboznámi so všetkými relevantnými vnútornými právnymi predpismi objednávateľa týkajúcimi sa informačnej bezpečnosti.
8. Zhotoviteľ sa zaväzuje, že zabezpečí, aby jeho externí používatelia dodržiavali povinnosti externých používateľov uvedené v tomto bode. Externý používateľ je povinný:

a) dodržiavať pravidlá a postupy podľa bodu 10. až 16. tohto článku,

b) požiadať oprávnenú osobu objednávateľa o neodkladné zablokovanie svojho prístupového účtu v prípade výskytu akejkoľvek udalosti, v dôsledku ktorej by mohlo dôjsť k zneužitiu vzdialeného prístupu zriadeného externému používateľovi,

c) pri výskyte závažnej udalosti týkajúcej sa chránených informácií neodkladne informovať oprávnenú osobu objednávateľa,

d) upozorniť oprávnenú osobu objednávateľa na zistené nedostatky, ktoré sa vyskytnú počas vzdialeného prístupu,

e) poskytnúť súčinnosť pri riešení incidentov týkajúcich sa vzdialeného prístupu,

f) vrátiť hardvérový token alebo iný fyzický prostriedok, ktorý mu bol pridelený pri zriadení používateľského účtu a ktorý sa využíva pre potreby viacfaktorovej autentifikácie, pri zrušení alebo ukončení využívania vzdialeného prístupu.

1. Porušenie záväzkov zhotoviteľa uvedených (aj jednotlivo určených) v bodoch 7., 8.,10., 11., 12., 13., 14., 15., 16. a 17. tohto článku všeobecných podmienok sa považuje za podstatné porušenie Zmluvy.
2. Zmluvné strany sa dohodli, že zriadenie a prevádzka prístupových účtov pre externých používateľov zhotoviteľa sa nespoplatňuje. Vzdialený prístup nie je zo strany zhotoviteľa nárokovateľný a zhotoviteľ rešpektuje právo objednávateľa zriaďovať vzdialené prístupy v rozsahu, ktorý objednávateľ považuje za potrebný.
3. Externý používateľ pri využívaní vzdialeného prístupu postupuje podľa používateľskej dokumentácie, ktorá mu bude dodaná po zriadení jeho prístupového účtu. Dokumentácia obsahuje:

a) Postup pre kontrolu výpočtovej techniky pred pripojením,

b) Postup pre vzdialené pripojenie a odpojenie,

c) Postup pre nahlasovanie incidentov,

d) Poučenie používateľov vzdialeného prístupu.

1. Externý používateľ smie na vzdialené pripojenie do NBS používať iba schválenú výpočtovú techniku uvedenú v žiadosti o zriadenie/zrušenie prístupového účtu externého používateľa s aktualizovaným operačným systémom a inštalovaným a aktuálnym antivírusovým softvérom.´
2. Nie je dovolené vzdialene sa pripájať k IKT objednávateľa z výpočtovej techniky, ktorá obsahuje alebo obsahovala počítačový vírus alebo škodlivý softvér, o ktorom bol externý používateľ notifikovaný antivírusovým softvérom a ktorý nebol odborne odstránený.
3. Externý používateľ nesmie hardvérový token, alebo iný fyzický prostriedok, ktorý sa využíva pre potreby viacfaktorovej autentifikácie poskytnúť inej osobe a je povinný v najkratšom možnom čase ohlásiť jeho stratu alebo odcudzenie kontaktnej osobe objednávateľa.
4. Externý používateľ nesmie počas využívania vzdialeného prístupu opustiť pripojenú výpočtovú techniku, dovoliť iným osobám prístup k tejto technike, alebo sledovanie jej aktívnej obrazovky.
5. Externý používateľ smie vzdialene pristupovať výhradne k IS a infraštruktúram IS, ktoré sú definované v bode 1 tohto článku.
6. Externý používateľ nesmie na virtuálne PC inštalovať žiadny dodatočný softvér. V prípade potreby inštalácie dodatočného softvéru na virtuálne PC o jej vykonanie požiada kontaktnú osobu objednávateľa.
7. Zhotoviteľ sa zaväzuje, že vráti objednávateľovi všetky technické prostriedky a vybavenie, ktoré mu boli zo strany objednávateľa poskytnuté za účelom vzdialeného prístupu, najneskôr do 5 dní od dňa ukončenia trvanie Zmluvy.
8. V prípade nedodržania záväzku zhotoviteľa podľa bodu 18., bude objednávateľ oprávnený uplatniť voči zhotoviteľovi Zmluvnú pokutu, ktorú sa Zhotoviteľ zaväzuje uhradiť. Zmluvná pokuta sa vypočíta ako súčin poplatku 200 eur s DPH (ktorý pokrýva náklady objednávateľa na technické vybavenie jedného používateľa) a počtu používateľov zhotoviteľa.
9. Zhotoviteľ sa zaväzuje objednávateľovi uhradiť Zmluvnú pokutu do 14 pracovných dní od doručenia písomného uplatnenia Zmluvnej pokuty (výzvou resp. doručením faktúry) zo strany objednávateľa. Čiastku Zmluvnej pokuty uhradí Zhotoviteľ objednávateľovi bezhotovostným prevodom. Údaje pre vykonanie bezhotovostného prevodu Zmluvnej pokuty oznámi objednávateľ zhotoviteľovi v písomnom uplatnení Zmluvnej pokuty.

**Článok III**

**Informačná bezpečnosť**

1. Zhotoviteľ sa v súvislosti s plnením predmetu Zmluvy zaväzuje dodržiavať pri podpore prevádzky dodanej integračnej platformy bezpečnostnú politiku objednávateľa a objednávateľom vydané platné bezpečnostné smernice a štandardy.
2. Oprávnené osoby a pracovníci zhotoviteľa, ktorí budú vykonávať pre objednávateľa činnosti súvisiace s plnením Zmluvy, musia byť poučení o povinnostiach podľa predchádzajúceho bodu tohto článku a o tomto poučení musí zhotoviteľ vytvoriť záznam, ktorý bude podpísaný poučenou osobou a osobou, ktorá poučenie vykonala. Za riadne poučenie zodpovedá zhotoviteľ. Zhotoviteľ je povinný predložiť objednávateľovi potvrdenie o oboznámení zamestnancov a subdodávateľov s platnými bezpečnostnými štandardmi objednávateľa, a to podľa vzoru objednávateľa, ak zhotoviteľovi takýto vzor poskytne.
3. Zhotoviteľ sa zaväzuje v priebehu trvania vykonávania diela priebežne sledovať a vyhodnocovať bezpečnosť a odolnosť čiastkového plnenia voči aktuálne známym typom útokov, resp. poskytovať súčinnosť objednávateľovi pri zaisťovaní bezpečnosti odolnosti.
4. Zhotoviteľ sa zaväzuje poskytnúť objednávateľovi kontaktnú osobu zodpovednú za kybernetickú bezpečnosť zhotoviteľa.
5. Objednávateľ je oprávnený zaslať kontaktnej osobe zhotoviteľa informácie ohľadom podozrení na bezpečnostne relevantné udalosti týkajúce sa zhotoviteľa.
6. Objednávateľ je oprávnený na zisťovanie stavu kybernetickej bezpečnosti zhotoviteľa použiť služby tretích strán.
7. Objednávateľ je oprávnený zbierať informácie o kybernetickej bezpečnosti IT prostredia zhotoviteľa bez predchádzajúceho upozornenia a oznámenia rozsahu a spôsobu zisťovania.
8. Zhotoviteľ poskytne objednávateľovi písomné vyjadrenie k odstráneniu príčin problémov v oblasti kybernetickej bezpečnosti.
9. V prípade kritických nedostatkov v kybernetickej bezpečnosti  musí zhotoviteľ zabezpečiť bezodkladnú nápravu nedostatkov. Každý takýto kritický nedostatok v kybernetickej bezpečnosti bude evidovaný, riadený, sledovaný a vyhodnocovaný ako bezpečnostný incident.
10. Zhotoviteľ sa zaväzuje informovať objednávateľa o každom svojom závažnom bezpečnostnom incidente.
11. Zhotoviteľ sa zaväzuje vytvoriť, aplikovať a dodržiavať písomne vypracované pravidlá bezpečného vývoja počas celej doby trvania Zmluvného vzťahu a na požiadanie poskytnúť NBS.
12. Zhotoviteľ sa zaväzuje, že jeho zamestnanci a osoby ktoré sa podieľajú na tvorbe a úpravách zdrojových kódov sú preukázateľne regulárne vyškolení na bezpečný vývoj aplikácií.
13. Pravidlá bezpečného vývoja aplikácií obsahujú oblasti podľa “best practices”, ako napr. komentáre, funkčné testovanie, predchádzanie typickým bezpečnostným chybám, pravidelné bezpečnostné testovanie kódu integrované do procesu vývoja.
14. Objednávateľ je oprávnený posúdiť pravidlá bezpečného vývoja informačných systémov, aplikácií zhotoviteľa prostredníctvom tretej strany.
15. Zhotoviteľ sa zaväzuje dodržiavať štandardy stanovené objednávateľom a zakomponovať ich do svojich pravidiel bezpečného vývoja aplikácií pre dodaný predmet Zmluvy a zmeny dodaného predmetu Zmluvy poskytované pre objednávateľa.
16. Ak odovzdávané dielo/zmena dodaného diela obsahuje bezpečnostné nedostatky, ktoré sú klasifikované objednávateľom ako zásadný bezpečnostný incident, tak toto dielo/zmena nebude prevzaté do prevádzky objednávateľa, kým nebudú uvedené bezpečnostné nedostatky primerane odstránené, resp. ošetrené.
17. Súčasťou akceptácie akejkoľvek zmeny zo strany NBS je prehlásenie zhotoviteľa, že boli vykonané všetky predpísané úkony, existuje k nim dokumentácia a kód neobsahuje žiadne známe zraniteľnosti
18. Objednávateľ je oprávnený vykonávať preverenie bezpečnosti diela, pričom zhotoviteľ sa zaväzuje poskytnúť potrebnú súčinnosť (napr. dokumentáciu, vysvetlenia). Objednávateľ je oprávnený na preverenie bezpečnosti diela/zmeny použiť služby tretích strán.

**Článok IV**

**Ochrana dôverných informácií**

1. Dôverné informácie sú všetky informácie sprístupnené, poskytnuté objednávateľom zhotoviteľovi počas trvania Zmluvy, ktoré nie sú verejne prístupné, a to najmä technické, obchodné, finančné alebo všetky iné informácie, ktoré objednávateľ poskytne zhotoviteľovi v akejkoľvek podobe či už zachytené hmotne alebo ústne poskytnuté, ako aj informácie prijaté od inej osoby ako je objednávateľ, pokiaľ je táto osoba zaviazaná s nimi nakladať ako s dôvernými (ďalej len „dôverné informácie“).
2. Dôvernými informáciami nie sú informácie, ktoré sú, alebo sa následne stanú verejne dostupnými inak ako porušením povinností podľa tejto Zmluvy zhotoviteľom, verejne dostupnými sa stávajú dňom zverejnenia.
3. Zhotoviteľ sa zaväzuje:

- dodržiavať a prijať zodpovedajúce technické, organizačné a iné opatrenia potrebné na ochranu dôverných informácií v rozsahu ako je primerane obvyklé za účelom zabezpečenia neoprávneného pozmenenia, zničenia, straty, odcudzenia, zverejnenia, zneužitia alebo neoprávneným sprístupnením neoprávnenej osobe (ďalej ako „neoprávnená manipulácia s dôvernými informáciami“),

- dôverné informácie viesť od iných dôverných informácií, ktorými disponuje, aby sa predišlo ich zmiešaniu alebo zámene,

- bezodkladne oznámiť objednávateľovi každú neoprávnenú manipuláciu s dôvernými informáciami a zabezpečiť obnovu všetkých opatrení na ochranu dôverných informácií.

1. Zhotoviteľ je oprávnený využívať dôverné informácie iba pre účely plnenia Zmluvy a po jej skončení nesmie bez akéhokoľvek časového obmedzenia použiť dôverné informácie na akýkoľvek účel. Likvidáciu dôverných informácií zabezpečí zhotoviteľ v súlade s článkom V bod 16 všeobecných podmienok.
2. Zhotoviteľ nie je oprávnený dôverné informácie poskytnúť inej osobe, ako zamestnancom, oprávneným osobám zhotoviteľa a subdodávateľom ustanovenými v súlade s ustanoveniami Zmluvy, ak ďalej nie je uvedené inak. Zároveň je povinný zaviazať všetky takéto osoby záväzkami mlčanlivosti a nakladania s dôvernými informáciami minimálne v rozsahu ako je zaviazaný sám touto Zmluvou.
3. Zhotoviteľ je oprávnený poskytnúť dôverné informácie v nevyhnutnom rozsahu:

- príslušnému súdnemu, správnemu orgánu v súvislosti s akýmkoľvek súdnym, správnym, či iným úradným konaním vzniknutým a vedeným v súvislosti s obchodnými vzťahmi medzi Zmluvnými stranami, alebo

- ak je ich poskytnutie požadované na základe rozhodnutia vydaného príslušným súdnym orgánom alebo orgánom verejnej správy, ktoré nadobudlo právne účinky, pričom sa zaväzuje včas a vopred oznámiť takúto povinnosť poskytnúť dôverné informácie objednávateľovi.

1. Zhotoviteľ môže poskytnúť dôverné informácie inej osobe ako je uvedená v bode 6 tohto článku iba po predchádzajúcom písomnom súhlase objednávateľa s takýmto poskytnutím a súčasne takáto osoba, ktorej sa majú poskytnúť dôverné informácie uzavrela dohodu o ochrane dôverných informácií s zhotoviteľ v rozsahu stanovenom Zmluvou.
2. V prípade, že bude u zhotoviteľa inštalované vývojové prostredie dodaného predmetu Zmluvy smie byť toto využívané len pre vykonanie činností pre zabezpečenie dodania predmetu Zmluvy pre objednávateľa. Zhotoviteľ nie je oprávnený používať inštalované prostredia dodaného predmetu Zmluvy pre prevádzku výpočtového strediska, teda za účelom spracovania dát tretích strán a/alebo osôb, napr. tým, že dovolí tretej strane a/alebo osobe užívanie dodaného predmetu Zmluvy akýmkoľvek technickým spôsobom, alebo tým, že využije alebo umožní využitie dodaného predmetu Zmluvy pre účely tretej strany a/alebo osoby.
3. Zmluvné strany písomne zaviažu svojich zamestnancov, iné strany a osoby, ktoré budú pracovať na základe Zmluvy a týchto podmienok, na dodržiavanie povinností podľa tohto článku všeobecných podmienok.
4. Objednávateľ neposkytne zhotoviteľovi informácie, ktoré patria do zoznamu utajovaných skutočností v zmysle všeobecne záväzného právneho predpisu, ak tieto informácie nie sú nutné na splnenie predmetu Zmluvy. V prípade, že tieto informácie budú potrebné k splneniu predmetu Zmluvy bude sa postupovať v zmysle všeobecne záväzných predpisov upravujúcich ochranu utajovaných skutočností.
5. Zmluvné strany sa dohodli, že v prípade porušenia akejkoľvek povinnosti zhotoviteľa uvedenej v tomto článku všeobecných podmienok, má objednávateľ právo uplatniť voči zhotoviteľovi Zmluvnú pokutu vo výške 70.000,- eur bez DPH (slovom: sedemdesiat tisíc eur), a to za každé jednotlivé porušenie povinnosti zhotoviteľa. Zmluvná pokuta je splatná do 3 dní odo dňa doručenia výzvy na zaplatenie Zmluvnej pokuty. Povinnosť uhradiť zmluvnú pokutu vzniká bez ohľadu na skutočnosť, či objednávateľovi vznikla škoda v dôsledku porušenia povinnosti zhotoviteľa. Tým nie je dotknuté právo poškodenej osoby (objednávateľa) na náhradu škody v zmysle § 373 a nasl. Obchodného zákonníka.

**Článok V**

**Subdodávatelia, register partnerov verejného sektora a iné povinnosti zhotoviteľa**

1. Zhotoviteľ je povinný riadne a načas plniť záväzky vyplývajúce zo Zmluvy a týchto podmienok vo vlastnom mene, na vlastný účet, na svoje náklady a na svoje nebezpečenstvo. Pokiaľ zhotoviteľ poverí plnením ktoréhokoľvek zo záväzkov podľa Zmluvy a týchto podmienok tretiu stranu, má zhotoviteľ voči objednávateľovi rovnakú zodpovednosť za zhotovenie predmetu Zmluvy a jeho poskytovanie a  za prípadné škody, náklady a únik dôverných informácií spôsobený treťou stranou, ako by plnil tieto záväzky sám.
2. Zhotoviteľ podpisom tejto Zmluvy potvrdzuje a zaväzuje sa, že na plnení Zmluvy sa budú podieľať iba osoby legálne zamestnané zhotoviteľom v súlade s právnym poriadkom Slovenskej republiky.
3. V prípade, ak zhotoviteľ poruší svoju povinnosť podľa bodu 2 tohto článku všeobecných podmienok Zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa zhotoviteľ zaväzuje uhradiť objednávateľovi Zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u zhotoviteľa objednávateľom.
4. Zhotoviteľ je povinný na požiadanie objednávateľa bezodkladne poskytnúť v nevyhnutnom rozsahu doklady, ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania.
5. Zhotoviteľ sa zaväzuje, že zabezpečí, aby jeho zamestnanci a ostatné osoby zhotoviteľa konajúce v mene zhotoviteľa pri plnení Zmluvy v objektoch objednávateľa dodržiavali všetky všeobecne záväzné právne predpisy vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, najmä predpisy o vstupe do objektov objednávateľa a k bezpečnosti systémov a aby sa riadili organizačnými pokynmi oprávnených zamestnancov objednávateľa.
6. Objednávateľ na základe písomnej žiadosti zhotoviteľa je povinný zabezpečiť vstupy do svojich priestorov povereným osobám zhotoviteľa. Tento prístup zhotoviteľa bude vykonaný vždy len pod priamym dozorom objednávateľa za účelom včasného plnenia záväzkov zhotoviteľa dohodnutých v tejto Zmluve a v súlade s internými predpismi objednávateľa upravujúcimi vstup zamestnancov cudzích organizácií a vykonávanie činnosti v priestoroch objednávateľa a bude platiť len na obdobie trvania tejto Zmluvy.
7. Zhotoviteľ sa zaväzuje, že viacerí používatelia zhotoviteľa nebudú pristupovať do testovacieho a produkčného prostredia dodaného na základe Zmluvy pod jedným identifikačným názvom.
8. Zhotoviteľ zodpovedá za plnenie Zmluvy v súlade s § 41 ods. 8 zákona o verejnom obstarávaní a zhotoviteľ je povinný odovzdávať objednávateľovi plnenia sám, na svoju zodpovednosť, v dohodnutom čase a v dohodnutej kvalite.
9. Zhotoviteľ je povinný, počas celej doby trvania tejto Zmluvy byť zapísaný v registri partnerov verejného sektora, a to v prípade, ak má túto povinnosť podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“). U subdodávateľa táto povinnosť platí, ak mu takáto povinnosť v zmysle zákon č. 315/2016 Z. z. vzniká, pričom za jej splnenie zodpovedá zhotoviteľ. Porušenie akejkoľvek povinnosti uvedenej v tomto bode podmienok sa považuje sa podstatné porušenie tejto Zmluvy zo strany zhotoviteľa.
10. Zhotoviteľ potvrdzuje, že podľa § 41 ods. 3 zákona o verejnom obstarávaní uviedol v príslušnej prílohe Zmluvy údaje o všetkých známych subdodávateľoch, údaje o osobe oprávnenej konať za subdodávateľoch v rozsahu meno a priezvisko, adresa pobytu/sídlo, dátum narodenia/IČO. Zhotoviteľ je povinný písomne oznámiť objednávateľovi akúkoľvek zmenu údajov o subdodávateľoch uvedených v príslušnej prílohe tejto Zmluvy do troch pracovných dní odo dňa uskutočnenia tejto zmeny.
11. V prípade zmeny subdodávateľa je zhotoviteľ povinný písomne oznámiť objednávateľovi údaje o navrhovanom subdodávateľovi v rozsahu podľa bodu 10 tohto článku, najmenej štyri pracovné dni pred jeho plánovaným využitím.

Počas trvania Zmluvy je zhotoviteľ oprávnený zmeniť subdodávateľa uvedeného v príslušnej prílohe tejto Zmluvy výlučne na základe predchádzajúceho písomného oznámenia a následného písomného odsúhlasenia objednávateľom, pričom objednávateľ si vyhradzuje právo odmietnuť subdodávateľa, a to najmä v prípade, ak existuje dôvodný predpoklad, že plnenie záväzkov subdodávateľa podľa Zmluvy je ohrozené a v prípade, ak subdodávateľ nespĺňa požiadavky na odborno-technickú spôsobilosť vo vzťahu k tej časti predmetu plnenia, ktorá má byť subdodávateľom plnená.

1. Za účelom preukázania splnenia povinnosti v zmysle bodu 10 tohto článku všeobecných podmienok je zhotoviteľ povinný kedykoľvek na výzvu objednávateľa bezodkladne, najneskôr však do troch pracovných dní, predložiť objednávateľovi všetky Zmluvy so subdodávateľmi identifikovanými v príslušnej prílohe Zmluvy, resp. následne doplnenými/ zmenenými postupom podľa bodu 11 tohto článku všeobecných podmienok a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení Zmluvy. Za úplnosť a pravdivosť poskytnutých údajov nesie plnú zodpovednosť zhotoviteľ.
2. Pre zamedzenie pochybností, v prípade aktualizácie Prílohy č. 4 tejto Zmluvy, t. j. zmeny subdodávateľa zhotoviteľa uvedeného v prílohe č. 4 tejto Zmluvy nie je potrebné vyhotoviť dodatok k tejto Zmluve.
3. V prípade, ak zhotoviteľ poruší svoj záväzok byť počas celej doby plnenia tejto Zmluvy zapísaný v registri partnerov verejného sektora podľa bodu 9 tohto článku všeobecných podmienok, ak má túto povinnosť podľa zákona o registri partnerov, má objednávateľ právo na Zmluvnú pokutu od zhotoviteľa vo výške 3000,- eur bez DPH.
4. V prípade, ak zhotoviteľ poruší povinnosť v zmysle bodu 9 tohto článku všeobecných podmienok, a teda bude Zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na Zmluvnú pokutu od zhotoviteľa vo výške 3 000,- eur bez DPH za každé jednotlivé porušenie stanovenej povinnosti.
5. V prípade omeškania zhotoviteľa so splnením záväzku (povinnosti) v zmysle bodu 11 tohto článku všeobecných podmienok, má objednávateľ právo na Zmluvnú pokutu vo výške 1.000,- eur bez DPH, a to za každý aj začatý deň omeškania.
6. Zhotoviteľ sa môže odvolávať na objednávateľa vo svojich verejných materiáloch v tom zmysle, že ide o zákazníka zhotoviteľa s písomným súhlasom objednávateľa a nesmie bez predchádzajúceho písomného súhlasu objednávateľa, publikovať prácu zhotoviteľa podľa tejto Zmluvy. Každá zo Zmluvných strán sa zaväzuje, že nebude publikovať prácu vykonanú druhou Zmluvnou stranou tak, že by použil názov druhej Zmluvnej strany bez jej predchádzajúceho písomného súhlasu. V prípade odstúpenia od Zmluvy sa zhotoviteľ zaväzuje dňom odstúpenia od Zmluvy zrušiť odvolávku vo svojich verejných materiáloch o tom, že ide o zákazníka zhotoviteľa.
7. Zhotoviteľ je povinný na požiadanie objednávateľa po ukončení Zmluvy vydať objednávateľovi všetky hmotné nosiče, ich kópie a vymazať programy uložené do pamäti, ako aj vydať všetku sprievodnú dokumentáciu a ostatné náležitosti patriace k dodanému predmetu Zmluvy, ktoré boli poskytnuté od objednávateľa.
8. Zhotoviteľ sa zaväzuje riadiť internými pravidlami riadenia projektov objednávateľa s ktorými ich po nadobudnutí účinnosti Zmluvy objednávateľ oboznámi.

**Článok VI**

**Zmluvné pokuty**

1. Zaplatením Zmluvnej pokuty nebude dotknutý nárok objednávateľa na náhradu škody. Zmluvné pokuty sa nezapočítavajú na úhradu škôd, ktoré objednávateľovi vzniknú porušením Zmluvných povinností zhotoviteľa.
2. Zmluvné pokuty podľa Zmluvy sú splatné do 30 dní odo dňa doručenia faktúry druhej Zmluvnej strane, ak v týchto podmienkach alebo v Zmluve nie je uvedené inak.

**Článok VII**

**Zodpovednosť za škodu**

1. Zhotoviteľ zodpovedá objednávateľovi za škody spojené s predmetom Zmluvy v zmysle § 373 - § 386 Obchodného zákonníka.
2. Pre vylúčenie pochybností a príkladom platí, že zhotoviteľ zodpovedá objednávateľovi za škody spojené s predmetom Zmluvy a jeho dodávkou, a to:
   1. vzniknuté v dôsledku toho, že chod a funkčnosť dodaného predmetu Zmluvy, komponentov, programov a funkcií, pokiaľ nebudú modifikované objednávateľom a ak objednávateľ neporuší svoje povinnosti, nebude zodpovedať chodu a funkčnosti dodaného predmetu uvedenému v sprievodnej dokumentácií dodaného predmetu Zmluvy, ktorú zhotoviteľ odovzdal objednávateľovi a ktorá bola objednávateľom prijatá podľa tejto Zmluvy,
   2. takým spôsobom zapríčinené následné škody, ušlý zisk, straty dát alebo porušenia technických zariadení,
   3. škody vzniknuté iným nedovoleným konaním, škody vzniknuté nedbanlivosťou, porušením Zmluvy,
   4. škody spôsobené na majetku objednávateľa zamestnancami a subdodávateľmi zhotoviteľa pri plnení tejto Zmluvy.

**Článok VIII**

**Ukončenie Zmluvy**

1. Zmluva zaniká:

a) uplynutím doby, na ktorú bola uzavretá,

b) písomnou dohodou Zmluvných strán,

c) písomným odstúpením od Zmluvy Zmluvnou stranou podľa podmienok ustanovených v Zmluve.

1. Odstúpiť od Zmluvy je možné z dôvodov podstatného porušenia Zmluvných povinností druhou Zmluvnou stranou alebo v prípade nepodstatného porušenia Zmluvných povinností Zmluvy druhou Zmluvnou stranou v prípadoch, ak to upravuje všeobecne záväzný právny predpis (napr. v zmysle § 19 ods. 3 zákona č. 343/2015 Z. z. alebo § 15 ods. 1 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov) alebo Zmluva. Odstúpenie od Zmluvy musí byť v písomnej forme doručené na adresu druhej Zmluvnej strany.
2. Za nepodstatné porušenie Zmluvy sa považuje každé porušenie Zmluvy, okrem porušení Zmluvy upravených v Zmluve a/alebo v všeobecných podmienkach ako podstatné porušenie Zmluvy. V prípade, ak ktorákoľvek zo Zmluvných strán poruší nepodstatným spôsobom niektorú zo svojich povinností dohodnutých v Zmluve a nesplní svoju povinnosť ani v dodatočne určenej primeranej lehote stanovenej dotknutou Zmluvnou stranou, môže táto Zmluvná strana od Zmluvy odstúpiť. Výzva na splnenie povinnosti s určením dodatočnej primeranej lehoty musí byť písomná a doručená druhej Zmluvnej strane. Právne účinky odstúpenia od Zmluvy nastanú dňom doručenia písomného oznámenia o odstúpení druhej Zmluvnej strany.
3. Ukončením Zmluvy nie je dotknutý nárok na náhradu škody vzniknutej porušením ustanovení Zmluvy a tiež nie je dotknutý nárok na úhrady sumy zodpovedajúcej Zmluvnej pokute, ktorý vznikol do účinnosti odstúpenia. Skončenie Zmluvy nemá vplyv na ustanovenia, ktorých platnosť a účinnosť vzhľadom na ich povahu má trvať aj po skončení Zmluvy.
4. Ak bude Zmluva predčasne ukončená dohodou Zmluvných strán, tvorí stanovenie spôsobu vysporiadania vzťahov vzniknutých na základe Zmluvy podstatnú náležitosť dohody o ukončení účinnosti Zmluvy.
5. Zmluvné strany sa dohodli, že objednávateľ môže odstúpiť od Zmluvy, ak:
   * 1. zhotoviteľ preruší alebo skončí svoju podnikateľskú činnosť alebo stratí podnikateľské oprávnenie potrebné pre plnenie Zmluvy,
     2. zhotoviteľ vstúpi do likvidácie bez právneho nástupcu,
     3. je zhotoviteľ preukázateľne v úpadku,
     4. sa zhotoviteľ stane spoločnosťou v kríze v zmysle § 67a Obchodného zákonníka,
     5. je majetok zhotoviteľa predmetom exekučného konania,
     6. bol zhotoviteľovi právoplatne uložený trest zrušenia právnickej osoby, trest zákazu činnosti, trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie, trest zákazu účasti vo verejnom obstarávaní podľa zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov,
     7. bol štatutárny orgán zhotoviteľa alebo člen štatutárneho alebo dozorného orgánu zhotoviteľa právoplatne odsúdený za niektorý z trestných činov korupcie (trestné činy podľa ôsmej hlavy tretieho dielu osobitnej časti Trestného zákona), trestný čin legalizácie príjmov z trestnej činnosti (§ 233 Trestného zákona), trestný čin poškodzovania finančných záujmov Európskej únie (§ 263 Trestného zákona), trestný čin machinácie vo verejnom obstarávaní alebo vo verejnej dražbe (§ 266 Trestného zákona), ako aj za akýkoľvek trestný čin, ktorého skutková podstata súvisí s podnikaním zhotoviteľa v oblasti IT technológií alebo výkonom jeho činnosti,
     8. ak preukázateľne nastala skutočnosť, ktorá môže viesť k výmazu zhotoviteľa alebo jeho subdodávateľa v zmysle ustanovení Zmluvy z registra partnerov verejného sektora podľa zákona o registri partnerov verejného sektora.
6. Zmluvné strany sa dohodli, že môžu odstúpiť od Zmluvy, ak strana porušujúca Zmluvu vedela v čase jej uzatvorenia alebo v tomto čase bolo možné rozumne predvídať s prihliadnutím na účel Zmluvy, ktorý plynie z jej obsahu a z okolností jej uzatvorenia, že druhá Zmluvná strana nebude mať záujem na plnení povinností pri takom porušení Zmluvy.

**Článok IX**

**Ochrana osobných údajov**

V prípade, ak bude objednávateľ poskytovať alebo sprístupňovať zhotoviteľovi v súvislosti s plnením podľa tejto Zmluvy informácie obsahujúce osobné údaje chránené v zmysle nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní ich osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, je zhotoviteľ povinný s objednávateľom **uzatvoriť Zmluvu**  podľa Článku 28 všeobecného nariadenia o ochrane osobných údajov.

**Článok X**

**Záverečné ustanovenia**

1. Všetky dokumenty, oznámenia, žiadosti, správy, výzvy, požiadavky a ostatné písomnosti určené druhej Zmluvnej strane (ďalej len „písomnosti“) musia byť doručené, ak Zmluva neustanovuje inak v písomnej forme:

a) v listinnej podobe prostredníctvom pošty doporučene s doručenkou; za deň doručenia sa považuje dátum prevzatia zásielky, v prípade odmietnutia prevzatia zásielky dátum odmietnutia prevzatia a v prípade vrátenia zásielky odosielateľovi deň jej vrátenia;

b) osobne do sídla druhej Zmluvnej strany alebo

c) elektronicky prostredníctvom informačného systému objednávateľa Service desk, e-mailom, a iba pri bežnej komunikácii zaslaním spätného potvrdzujúceho e-mailu príjemcom, pričom za spätný potvrdzujúci e-mail príjemcu sa nepovažuje správa automaticky vygenerovaná systémom. V prípade nezaslania potvrdzujúceho e-mailu príjemcom sa e-mail považuje doručený uplynutím 5 pracovných dní odo dňa odoslania e-mailu

1. V prípade, ak je to účelné a potrebné, objednávateľ sprístupní zhotoviteľovi v mieste poskytovania predmetu Zmluvy na dobu a pre účel zhotovenia, dodania, poskytnutia predmetu Zmluvy podľa tejto Zmluvy a Všeobecných podmienok nevyhnutný počet licencií na použitie softvéru, ktorý má objednávateľ v užívaní.
2. Zmluva a tieto podmienky sa riadia slovenským právnym poriadkom.
3. Všetky spory zo Zmluvy a týchto podmienok alebo súvisiace s jej porušením, ukončením alebo neplatnosťou budú riešené s konečnou platnosťou vecne a miestne príslušným súdom Slovenskej republiky.
4. Práva a povinnosti Zmluvných strán neupravené v Zmluve a týchto podmienkach sa riadia príslušnými ustanoveniami Obchodného zákonníka a ďalšími všeobecne záväznými právnymi predpismi platnými na území Slovenskej republiky.
5. Komunikácia medzi objednávateľom a zhotoviteľom vrátane Zmluvnými stranami vytvorenej písomnej dokumentácie sa bude v priebehu trvania Zmluvy uskutočňovať výhradne v slovenskom a/alebo českom jazyku.